qundao/data-zh-poetry huggingface dataset:
【双调】水仙子_赋妇人染红
作者：周文质
朝代：元

赋妇人染红指甲凤华香染水晶寒，碎系珊瑚玉笋间，想别离拄齿应长叹。污檀脂数点斑，记归期刻损朱阑。锦瑟弦重按，杨家花未残，为何人血泪偷弹？柔荑春笋蘸丹砂，腻骨凝脂贴绛纱，多应泣血淹罗帕。洒筼筜赪素甲，抹胭脂误染冰楂。横象管跳红玉，理筝弦点落花，轻掐碎残霞。丹枫软玉笋梢扶，猩血春葱指上涂，偷研点易朱砂露。蘸冰痕书绛符，摘蟾宫丹桂扶疏。潮醉甲霞生晕，碾秋磦琼素举，夹竹桃香符。
【双调】清江引_咏笑靥儿一
作者：周文质
朝代：元

咏笑靥儿一窝粉香堪爱惜，近眼花将坠。添他百媚生，动我千金费。春风小桃初破蕊。
【双调】落梅风
作者：周文质
朝代：元

眉间恨，心上苦，口难言把脚尖儿分付。乌靴上半痕鞋下土，忍轻将袖梢儿挪去。楼台小，风味佳，动新愁雨初风乍。知不知对春思念他，倚阑干海棠花下。新秋夜，微醉时，月明中倚阑独自。吟成几联肠断诗，说不尽满怀心事。鸾凤配，莺燕约，感萧娘肯怜才貌。除琴剑又别无珍共宝。则一片至诚心要也不要？风流士，年少客，花无名帽檐羞带。新来颇觉略分外，相思病等闲不害。乾坤内，山共水，论风流古杭为最。北高峰离不得三二里，回头看镂金铺翠。
【双调】蝶恋花_悟迷杨柳楼
作者：周文质
朝代：元

悟迷杨柳楼台春萧索，庭院深沉，不把相思锁。睡去犹然有梦合，愁来无处容身躲。【乔牌儿】想秦楼金缕歌，风流恁共欢乐。和香折得花一朵，记当时他付托。【神曲缠】咱彼各，休生间阔，便死也同其棺椁。虽然未可，妻夫过活，且遥受亲爱的哥哥。【二】猛可，折锉，蓝桥路千里烟波，桃源洞百结藤萝。细寻思冰人颇可，好前程等闲差错。【三】鼓盆歌，寂寞，天差我从新庚和，盼芳容同栖绣幄。奈儒风难立鸣珂，叹书生轻别素娥，看佳人输与拔禾。【四】分薄，连枝树柯，斫来烧袄庙火。病魔，心如刀锉，对青铜知鬓皤。画阁，更深罗幕，伴灯花珠泪落。【离亭宴尾】着迷本是伊之祸，辜恩非是咱之过，如之奈何？朱门深闭贾充香，兰房强揣郑生玉，青楼空掷潘安果。壶中筹掣做签，盘内棋排成课，待卜个他心怎么。界残妆枕上哭，扣皓齿神前咒，启檀口人行唾。纸如海样阔，字比针关大，也写不尽衷肠许多。和恨染志诚他，连愁书负心我。
【大石调】青杏子_元宵明月镜
作者：周文质
朝代：元

元宵明月镜无瑕，三五夜人物喧哗，水晶台榭烧银蜡。笙歌杳杳，金珠簇簇，灯火家家。【幺】命文友步京华，看天涯往来车马，对景伤情诉说别离话。一番提起，数年往事，几度嗟呀。【好观音】见一簇神仙香风飒，春娥舞绛烛笼纱。一个多俊多娇好似他，堪描画，笑吟吟重把金钗插。【幺】行至侵云鳌峰下，却原来正是俺那娇娃。怕不待根前动问咱？人奸诈，拘钤得无半点儿风流暇。【尾】刚道了个安置都别无话，意迟迟手捻梅花，比梦中只争在月明下。
【正宫】叨叨令
作者：周文质
朝代：元

自叹筑墙的曾入高宗梦，钓鱼的也应飞熊梦。受贫的是个凄凉梦，做官的是个荣华梦。笑煞人也末歌，笑煞人也末哥，梦中又说人间梦。去年今日题诗处，佳人才子相逢处。世间多少伤心处，人面不知归何处。望不见也末哥，望不见也末哥，绿窗空对花深处。四景春寻芳竹坞花溪边醉，夏乘舟柳岸莲塘上醉，秋登高菊径枫林下醉，冬藏钩暖阁红炉前醉。快活也末哥，快活也末哥，四时风月皆宜醉。桃花开院宇中欢欢喜喜醉，芰荷香池沼边朝朝日日醉，金菊浓篱落畔醺醺沉沉醉，蜡梅芳庾岭前来来往往醉。醉来也末哥，醉来也末哥，醉儿醒醒儿醉。失题呜呀呀寒雁空中叫，扑冬冬禁鼓楼头报，淅零零疏雨窗间哨，吉丁当铁马檐前闹。睡不著也末哥，睡不著也末哥，纵然有梦还惊觉。悲秋叮叮噹噹铁马儿乞留玎琅闹，啾啾唧唧促织依柔依然叫，滴滴点点细雨儿淅零淅留哨，潇潇洒洒梧叶儿失流疏剌落。睡不著也末哥，睡不著也末哥，孤孤另另单枕上迷彪模登靠。
【越调】寨儿令_分凤鞋，剖
作者：周文质
朝代：元

分凤鞋，剖鸾钗，薄情自来年少客。义断恩乖，雨冷云埋，痴意尚怜才。风不定花落闲阶，云不蔽月满楼台。燕归也人未归，雁来也信悭来。才，不得休约到海棠开。弹玉指，觑腰枝，想前生欠他憔悴死。锦帐琴瑟，罗帕胭脂，则落的害相思。曾约在桃李开时，到今日杨柳垂丝。假题情绝句诗，虚写恨断肠词，嗤！都扯作纸条儿。鸾枕孤，凤衾余，愁心碎时窗外雨。漏断铜壶，香冷金炉，宝帐暗流苏。情不已心在天隅，魂欲离梦不华胥。西风征雁远，湘水锦鳞无，吁！谁寄断肠书？蟾影边，凤台前，箫声为谁天外远？欹枕情牵，倚槛无言，血泪洒寒烟。自薄情别后经年，想嫦娥不念孤眠。葡萄架梧桐井，杨柳院海棠轩。天！陡恁月儿圆。斟玉波，对金荷，新来自觉酒尚可。带解金罗，胥淡双蛾，月枕共谁歌？从别后必定心薄，待归来说甚愁多。枕边憔悴我，灯下可憎他。睃，腰柳瘦因何？莺燕友，凤鸾传，尽今生猛可里不到头。被底温柔，枕上风流，一笔尽都勾。明知道泼水难收，争忍说和味合休。沈腰偏着丑，潘貌不藏羞。愁，人问瘦因由。挑短檠，倚云屏，伤心伴人清瘦影。薄酒初醒，好梦难成，斜月为谁明？闷恹恹听彻残更，意迟迟盼杀多情。西风穿户冷，檐马隔帘鸣，叮，疑是佩环声。踏草茵，步苔痕，忆宫妆懒观蝶翅粉。桃脸香新，柳黛愁颦，谁道不消魂！海棠台榭清晨，梨花院落黄昏。卷帘邀皓月，把酒问东君。春，偏恼少年人。清景幽，水痕收，潇潇几株霜后柳。往日追游，此际还羞，新恨上眉头。丹枫不返金沟，碧云深锁朱楼。风凉梧翠减，露冷菊香浮。秋，妆点许多愁。彻骨杓，满怀学，只因爱钱心辨不得歹共好。杨柳妖烧，兰蕙丰标，禁不过烂银锹。旧人物不采分毫，新女婿直恁风骚。攀不得龙虎榜，品不得凤鸾箫。猫，不信不敛儿哮。
【越调】小桃红_当时罗帕写
作者：周文质
朝代：元

当时罗帕写宫商，曾寄风流况。今日樽前且休唱，断人肠，有花有酒应难忘。香消夜凉，月明枕上，不信不思量。彩笺滴满泪珠儿，心坎如刀刺。明月清风两独自，暗嗟咨，愁怀写出龙蛇字。吴姬见时，知咱心事，不信不相思。咏桃东风有恨致玄都，吹破枝头玉。夜月梨花也相妒，不寻俗，娇鸾彩凤风流处。刘郎去也，武陵溪上，仙子淡妆梳。群芳争艳斗开时，公子王孙至。邀我名园赏春思，探花枝，任君各自簪红紫。诸公肯许，老夫头上，插朵粉团儿。偏嫌桃杏染胭脂，我爱丁香口。恨杀蔷薇有多刺，怨垂丝，梨花带雨伤春思。海棠过了，茶蘼开遍，都不似粉团儿。
【越调】斗鹌鹑_咏小卿释卷
作者：周文质
朝代：元

咏小卿释卷挑灯，攀今览古；妒日嫌风，埋云怨雨。因观金斗遗文，故造绿窗新语。自忖度，有窨腹，好做得是也有钞茶商，好行得差也能文士夫。【紫花儿】苏娘娘本贪也欲也，冯员外既与之求之，双解元怎羡乎嗟呼？但常见酬歌买笑，谁再睹沾酒当垆。哎！青蚨，压碎那茶药琴棋笔砚书。今日小生做个盟甫，改正那村纣的冯魁，疏驳那俊雅的通叔。【小桃红】当时去底遇娇姝，嫩蕊曾分付，便合根尽掘去。自情疏，直教他连愁嫁作商人妇。刬的进功名仕途，直赶到风波深处，双渐你可甚"君子断其初"？【金蕉叶】微雨洗丹枫秀谷。薄雾锁白蘋断浒；零露湿苍苔浅渚，明月冷黄芦远浦。【调笑令】那其间美女，搂着村夫，怎做得贤愚不并居？便休题书中有女颜如玉，偏那双通叔不者也之乎？他也曾悬头刺股将经史读，他几曾寻得个落雁沉鱼？【秃厮儿】双渐正瑶琴自抚，冯魁正红袖双扶。双渐正弹成满江肠断曲，冯魁正倒金壶，饮芳醑。【圣药王】双渐正眉不疏，冯魁正兴未足。双渐正闷随江水恨吞吴，冯魁正乐有余。双渐正愁怎除，冯魁正写成今世不休书。双渐正嫌杀影儿孤。【屋】寻思两个闲人物，判风月才人记取：将俊名儿双渐行且权除，把俏字儿冯魁行暂时与。
三·鼓盆歌，寂寞，天差我从新庚和，盼芳容同栖绣幄。奈儒风难立鸣珂，
作者：周文质
朝代：元

叹书生轻别素娥，看佳人输与拔禾。
不知宫调·时新乐
作者：周文质
朝代：元

千里独行关大王，私下三关杨六郎，张飞忒煞强，诸葛军师赛张良。
暗想，这场，张飞莽撞，大闹卧龙冈，大闹卧龙冈。
金妆宝剑藏龙口，玉带红绒皇宣授。
男儿得志秋，旌旗影里骤骅骝。
满斟，玉瓯，笙歌齐奏，喧满凤凰楼，喧满凤凰楼。
人活百岁七十稀，百岁光阴能几日，光阴积渐催，穿了吃了是便宜。
唱着，舞着，终日沉醉，不饮是呆痴，不饮是呆痴。
迓鼓童童笆篷下，数个神翁年高大。
糍糕着手拿，磁瓯瓦带浑滓。
铺下，板踏，萝卜两把，盐酱蘸梢瓜，盐酱蘸梢瓜。
霎时相见便流恋，俊俏庞儿少曾见。
一朵白玉莲，端端正正在湖边。
细看，可怜，香风拂面，真乃是前缘。
套数。
不知宫调·时新乐
作者：周文质
朝代：元

千里独行关大王，私下三关杨六郎，张飞忒煞强，诸葛军师赛张良。
暗想，这场，张飞莽撞，大闹卧龙冈，大闹卧龙冈。
金妆宝剑藏龙口，玉带红绒皇宣授。
男儿得志秋，旌旗影里骤骅骝。
满斟，玉瓯，笙歌齐奏，喧满凤凰楼，喧满凤凰楼。
人活百岁七十稀，百岁光阴能几日，光阴积渐催，穿了吃了是便宜。
唱著，舞著，终日沉醉，不饮是呆痴，不饮是呆痴。
迓鼓童童笆篷下，数个神翁年高大。
糍糕著手拿，磁瓯瓦带浑滓。
铺下，板踏，萝卜两把，盐酱蘸梢瓜，盐酱蘸梢瓜。
霎时相见便流恋，俊俏庞儿少曾见。
一朵白玉莲，端端正正在湖边。
细看，可怜，香风拂面，真乃是前缘。
套数。
乔牌儿
作者：周文质
朝代：元

对景愁倍增，追思旧行径。苏卿偏识临川令，俏心肠忒志诚。
乔牌儿
作者：周文质
朝代：元

想秦楼金缕歌，风流恁共欢乐。和香折得花一朵，记当时他付托。
二·猛可，折锉，蓝桥路千里烟波，桃源洞百结藤萝。细寻思冰人颇可，
作者：周文质
朝代：元

好前程等闲差错。
仙吕·一半儿
作者：周文质
朝代：元

多承苏氏肯怜才，终是双生不在囗。
羞禁奶娘掩面色，耍开怀，一半儿殃及一半儿买。
写愁词赋自伤悲，传恨琵琶人共知。
司马哭痛如商妇泣，泪沾衣，一半儿才干一半儿湿。
双调·庆东原
作者：周文质
朝代：元

闲评论，猛三思，想海神庙错断了乔公事，则合赚他每烧钱裂纸，则合任他每焚香扣齿，不合信他每插状供词。
人都说桂英痴，则我道王魁是。
双调·折桂令过多景楼
作者：周文质
朝代：元

滔滔春水东流，天阔云闲，树渺禽幽。
山远横眉，波平消雪，月缺沉钩。
桃蕊红妆渡口，梨花白点江头。
何处离愁，人别层楼，我宿孤舟。
咏蟠梅梨雪旋绕东风，谁屈冰梢，怪压苍松？绿萼含香，枯根层结，春信重封。
清味远嫌蝶妒蜂，老枝寒舞凤蟠龙。
夜月朦胧，疏蕊纵横；瘦影交加，碎玉玲珑。
二色鞋儿轻摇环佩丁东，半露新荷，半掩芙蓉。
花柳些些，霞绡点点，锦翠弓弓。
绿绫扇轻拈落红，茜萝尖微印苔踪。
心恨难通，裙底鸳鸯，出落雌雄。
双调·新水令思忆
作者：周文质
朝代：元

落红风里不闻声，叹东君渐成薄幸。
却艳冶，又飘零，叶底残英，刚留住惜花性。
双调·清江引咏笑靥儿
作者：周文质
朝代：元

一窝粉香堪爱惜，近眼花将坠。
添他百媚生，动我千金费。
春风小桃初破蕊。
双调·落梅风
作者：周文质
朝代：元
体裁：曲

新秋夜，微醉时，月明中倚栏独自。吟成几联断肠诗，说不尽满怀心事。
鸾凤配，莺燕约，感萧娘肯怜才貌。除琴剑又别无珍共宝，则一片至诚心要也不要？
双调·落梅风
作者：周文质
朝代：元

眉间恨，心上苦，口难言把脚尖儿分付。
乌靴上半痕鞋下土，忍轻将袖梢儿挪去。
楼台小，风味佳，动新愁雨初风乍。
知不知对春思念他，倚阑干海棠花下。
新秋夜，微醉时，月明中倚阑独自。
吟成几联肠断诗，说不尽满怀心事。
鸾凤配，莺燕约，感萧娘肯怜才貌。
除琴剑又别无珍共宝，则一片至诚心要也不要？风流士，年少客，花无名帽檐羞带。
新来颇觉略分外，相思病等闲不害。
乾坤内，山共水，论风流古杭为最。
北高峰离不得三二里，回头看镂金铺翠。
双调·落梅风
作者：周文质
朝代：元

眉间恨，心上苦，口难言把脚尖儿分付。
乌靴上半痕鞋下土，忍轻将袖梢儿挪去。
楼台小，风味佳，动新愁雨初风乍。
知不知对春思念他，倚阑干海棠花下。
新秋夜，微醉时，月明中倚阑独自。
吟成几联肠断诗，说不尽满怀心事。
鸾凤配，莺燕约，感萧娘肯怜才貌。
除琴剑又别无珍共宝，则一片至诚心要也不要？风流士，年少客，花无名帽檐羞带。
新来颇觉略分外，相思病等闲不害。
干坤内，山共水，论风流古杭为最。
北高峰离不得三二里，回头看镂金铺翠。
双调·蝶恋花悟迷
作者：周文质
朝代：元

杨柳楼台春萧索，庭院深沉，不把相思锁。
睡去犹然有梦合，愁来无处容身躲。
四·分薄，连枝树柯，斫来烧祆庙火。病魔，心如刀锉，对青铜知鬓皤。
作者：周文质
朝代：元

画阁，更深罗幕，伴灯花珠泪落。
圣药王·双渐正眉不疏，冯魁正兴未足。双渐正闷随江水恨吞吴，冯魁正
作者：周文质
朝代：元

乐有余。
双渐正愁怎除，冯魁正写成今世不休书。
双渐正嫌杀影儿孤。
大石调·青杏子元宵
作者：周文质
朝代：元

明月镜无瑕，三五夜人物喧哗，水晶台榭烧银蜡。
笙歌杳杳，金珠簇簇，灯火家家。
好观音·见一簇神仙香风飒，春娥舞绛烛笼纱。一个多俊多娇好似他，堪
作者：周文质
朝代：元

描画，笑吟吟重把金钗插。
小桃红·咏桃
作者：周文质
朝代：元
体裁：词

东风有恨致玄都，吹破枝头玉，夜月梨花也相妒。不寻俗，娇鸾彩凤风流处。刘郎去也，武陵溪上，仙子淡妆梳。
尾
作者：周文质
朝代：元

刚道了个安置都别无话，意迟迟手捻梅花，比梦中只争在月明下。
尾·寻思两个闲人物，判风月才人记取：将俊名儿双渐行且权除，把俏字
作者：周文质
朝代：元

儿冯魁行暂时与。
幺·命文友步京华，看天涯往来车马，对景伤情诉说别离话。一番提起，
作者：周文质
朝代：元

数年往事，几度嗟呀。
幺·行至侵云鳌峰下，却原来正是俺那娇娃。怕不待根前动问咱？人奸诈，
作者：周文质
朝代：元

拘钤得无半点儿风流暇。
折桂令·过多景楼
作者：周文质
朝代：元

滔滔春水东流。天阔云闲，树渺禽幽。山远横眉，波平消雪，月缺沉钩。桃蕊红妆渡口，梨花白点江头。何处离愁？人别层楼，我宿孤舟。
拨不断·柳青青，竹亭亭，观绝楼头潇潇景，想尽花间怯怯情，添沉心上
作者：周文质
朝代：元

厌厌病，都只为剖钗分镜。
时新乐
作者：周文质
朝代：元
体裁：曲

金妆宝剑藏龙口。玉带红绒皇宣授。男儿得志秋。旌旗影里骤骅骝。满斟玉瓯。笙歌齐奏。喧满凤凰楼。喧满凤凰楼。
正宫·叨叨令·自叹
作者：周文质
朝代：元
体裁：曲

筑墙的曾入高宗梦，钓鱼的也应飞熊梦，受贫的是个凄凉梦，做官的是个荣华梦。笑煞人也么哥，笑煞人也么哥，梦中又说人间梦。
去年今日题诗处，佳人才子相逢处。世间多少伤心处，人面不知归何处。望不见也末哥，望不见也末哥，绿窗空对花深处。
神曲缠·咱彼各，休生间阔，便死也同其棺椁。虽然未可，妻夫过活，且
作者：周文质
朝代：元

遥受亲爱的哥哥。
离亭宴尾·着迷本是伊之祸，辜恩非是咱之过，如之奈何？朱门深闭贾充
作者：周文质
朝代：元

香，兰房强揣郑生玉，青楼空掷潘安果。
壶中筹掣做签，盘内棋排成课，待卜个他心怎么。
界残妆枕上哭，扣皓齿神前咒，启檀口人行唾。
纸如海样阔，字比针关大，也写不尽衷肠许多。
和恨染志诚他，连愁书负心我。
离亭歇指煞·相逢常约西厢事，到来不奉东墙命。无言暗省，秦楼何夕彩
作者：周文质
朝代：元

云回，瑶琴昨日冰弦断，碧天今夜孤星耿。
露寒衣袂轻，风定帘栊静，偏觉更长漏永。
香消不暖梦蝶魂，月明应搅幽禽宿，灯青偏照离鸾影。
谁将才子情，说与佳人听？今夜里休来俺梦境。
从知道枕儿单，也填不得被儿冷。
秃厮儿·双渐正瑶琴自抚，冯魁正红袖双扶。双渐正弹成满江肠断曲，冯
作者：周文质
朝代：元

魁正倒金壶，饮芳醑。
紫花儿·苏娘娘本贪也欲也，冯员外既与之求之，双解元怎羡乎嗟呼？但
作者：周文质
朝代：元

常见酬歌买笑，谁再睹沽酒当垆。
哎！青蚨，压碎那茶药琴棋笔砚书。
今日小生做个盟甫，改正那村纣的冯魁，疏驳那俊雅的通叔。
落梅风·楼台小
作者：周文质
朝代：元
体裁：词

楼台小，风味佳，动新愁雨初风乍。知不知对春思念他，倚栏杆海棠花下？
落梅风·鸾凤配
作者：周文质
朝代：元
体裁：词

鸾凤配，莺燕约，感萧娘肯怜才貌。除琴剑又别无珍共宝，只一片至诚心要也不要？
调笑令·那其间美女，搂着村夫，怎做得贤愚不并居？便休题书中有女颜
作者：周文质
朝代：元

如玉，偏那双通叔不者也之乎？他也曾悬头刺股将经史读，他几曾寻得个落雁沉鱼？。
越调·寨儿令
作者：周文质
朝代：元

分凤鞋，剖鸾钗，薄情自来年少客。
义断恩乖，雨冷云埋，痴意尚怜才。
风不定花落闲阶，云不蔽月满楼台。
燕归也人未归，雁来也信悭来。
才，不得休约到海棠开。
弹玉指，觑腰枝，想前生欠他憔悴死。
锦帐琴瑟，罗帕胭脂，则落的害相思。
曾约在桃李开时，到今日杨柳垂丝。
假题情绝句诗，虚写恨断肠词，嗤！都扯作纸条儿。
鸾枕孤，凤衾余，愁心碎时窗外雨。
漏断铜壶，香冷金炉，宝帐暗流苏。
情不已心在天隅，魂欲离梦不华胥。
西风征雁远，湘水锦鳞无，吁！谁寄断肠书？蟾影边，凤台前，箫声为谁天外远？欹枕情牵，倚槛无言，血泪洒寒烟。
自薄情别后经年，想嫦娥不念孤眠。
葡萄架梧桐井，杨柳院海棠轩。
天！陡恁月儿圆。
斟玉波，对金荷，新来自觉酒尚可。
带解金罗，胥淡双蛾，月枕共谁歌？从别后必定心薄，待归来说甚愁多。
枕边憔悴我，灯下可憎他。
睃，腰柳瘦因何？莺燕友，凤鸾俦，尽今生猛可里不到头。
被底温柔，枕上风流，一笔尽都勾。
明知道泼水难收，争忍说和味合休。
沈腰偏着丑，潘貌不藏羞。
愁，人问瘦因由。
挑短檠，倚云屏，伤心伴人清瘦影。
薄酒初醒，好梦难成，斜月为谁明？闷恹恹听彻残更，意迟迟盼杀多情。
西风穿户冷，檐马隔帘鸣，叮，疑是佩环声。
踏草茵，步苔痕，忆宫妆懒观蝶翅粉。
桃脸香新，柳黛愁颦，谁道不消魂！海棠台榭清晨，梨花院落黄昏。
卷帘邀皓月，把酒问东君。
春，偏恼少年人。
清景幽，水痕收，潇潇几株霜后柳。
往日追游，此际还羞，新恨上眉头。
丹枫不返金沟，碧云深锁朱楼。
风凉梧翠减，露冷菊音浮。
秋，妆占许多愁。
彻骨杓，满怀学，只因爱钱心辨不得歹共好。
杨柳妖娆，兰蕙丰标，禁不过烂银锹。
旧人物不采分毫，新女婿直恁风骚。
攀不得龙虎榜，品不得凤鸾箫。
猫，不信不敛儿哮。
越调·寨儿令
作者：周文质
朝代：元
体裁：曲

桃花开时，到今日杨柳垂丝。假题情绝句诗，虚写恨断肠词。嗤！都扯做纸条儿。
越调·小桃红
作者：周文质
朝代：元

当时罗帕写宫商，曾寄风流况。
今日樽前且休唱，断人肠，有花有酒应难忘。
香消夜凉，月明枕上，不信不思量。
彩笺滴满泪珠儿，心坎如刀刺。
明月清风两独自，暗嗟咨，愁怀写出龙蛇字。
吴姬见时，知咱心事，不信不相思。
咏桃东风有恨致玄都，吹破枝头玉。
夜月梨花也相妒，不寻俗，娇鸾彩凤风流处。
刘郎去也，武陵溪上，仙子淡妆梳。
群芳争艳斗开时，公子王孙至。
邀我名园赏春思，探花枝，任君各自簪红紫。
诸公肯许，老夫头上，插朵粉团儿。
偏嫌桃杏染胭脂，我爱丁香囗。
恨杀蔷薇有多刺，怨垂丝，梨花带雨伤春思。
海棠过了，荼コ开遍，都不似粉团儿。
越调·斗鹌鹑咏小卿
作者：周文质
朝代：元

释卷挑灯，攀今览古；妒日嫌风，埋云怨雨。
因观金斗遗文，故造绿窗新语。
自忖度，有窨腹，好做得是也有钞茶商，好行得差也能文士夫。
雪里梅
作者：周文质
朝代：元
体裁：曲

谢天地共神祇。猛犹豫转疑惑。我是汉武帝臣僚，这的是单于王五榖，我怎肯拿将来便吃。
风入松·笑将风月好前程，轻付与俊书生。奈春情庭院关不定，被东风吹
作者：周文质
朝代：元

满宸京。
隐隐仙姬去也，悠悠环佩无声。
水龙吟·细字韵
作者：周景
朝代：元

人生能几相逢，百年四海为兄弟。旧时青眼，今番白发，年华陨涕。春更无情，抛人先去，杨花无蒂。况江程渐短，别期渐紧，须重把、兰舟系。幸自清江如带，指黄垆、流莺声细。沧波如许，平芜何处，明朝迢递。何预兴亡，不如休去，墙阴挑荠。且相期共看，蓬莱清浅，更三千岁。
题墨竹图
作者：周景行
朝代：元
体裁：五言绝句

秋夜凉如水，苍竿戛击清。喷泉珠错落，带月弄寒声。
东林行
作者：周权
朝代：元

意行忘远趣，所诣欲登仙。绝峡下苍黑，半壁悬银泉。峰回路不定，曳杖聊夤缘。延流忽舒旷，槠楠影翩联。恬目霁孤墅，洗心玩芳荃。永昼无樵斤，芳洲惬鸥眠。幽迥人境异，似与隐者便。岩花映石濑，渔舟起孤烟。
九日
作者：周权
朝代：元

座上风流忆孟嘉，凭高目断楚天涯。百年岁月催蓬鬓，十载江湖负菊花。小雨酿寒侵白苧，西风怜醉避乌纱。閒携楖栗吟归路，流水残云带晚霞。
九日
作者：周权
朝代：元

霜螯新斫芼橙香，风物繁华感异乡。剩买黄花簪帽额，市楼呼酒作重阳。
九日偕友登东岩定香寺
作者：周权
朝代：元

兹岩何穹窿，迥出尘壤隘。当时补天馀，偶堕灵鳌背。神丁挟奇功，塞此沧溟汇。翠涛化千峰，尚作掀舞态。色连空宇高，气薄坤舆大。绀庐切层云，粲然金银界。犹封开辟土，迂旷无斩薙。至今绝顶泉，下迸万丈内。阴阳互轇轕，造化自根蒂。崖壁凿灵境，洞壑橐寒濑。旁开一罅峡，天影落青黛。阴风洒晴雪，夏练结幽晦。石门耸峨峨，屹若剑门势。在昔乾符间，绿林肆凶厉。托兹保遗黎，残石犹纪载。凭高达遐观，访古起馀嘅。荡胸泻河汉，散发沐沆瀣。烦襟忽如遗，举步寄一快。携朋作重九，秋高崖菊细。浊醪艳华觞，浩唱发雄迈。反身下天磴，百盘经险怪。目眩神萧森，冷风荡归袂。人生谅逍遥，岁月岂予贷。吁嗟谢公屐，去此遗胜概。回首山苍苍，夕钟渺云际。
九日山行
作者：周权
朝代：元

玉削云边紫石冈，天风吹瀑下云庄。行行携客寻诗去，浓把茶煎当菊觞。
京都
作者：周权
朝代：元

水入金河滟玉虹，填街车马拥尘红。九重天近风云壮，万雉城高鼓角雄。花底催朝冠佩列，酒边听曲绮罗丛。太平光景春台乐，物物薰陶圣化中。
仙源
作者：周权
朝代：元

桃花悄无有，仙源渺何许。流水清于铜，松色与崖古。长林暮萧飕，似与幽人语。翛然卧空庵，清猿夜深雨。
代友人赋挽章二首
作者：周权
朝代：元

籍籍家声说大冯，凛然高谊动诸公。风神爽秀壶冰炯，肝胆轮囷剑气雄。九曲溪深仙梦杳，三生石冷俗缘空。灵輀千里归何暮，些断招魂落雁风。逸气英英湖海杰，眼中馀子邈难俦。非同庞蕴携家隐，要挟卢敖举臂游。鹤帐梦寒苍岭月，虹桥宴罢幔亭秋。西轩空有高吟地，旧竹萧萧起暮愁。
代友人赋挽章二首·其一
作者：周权
朝代：元

籍籍家声说大冯，凛然高谊动诸公。风神爽秀壶冰炯，肝胆轮囷剑气雄。九曲溪深仙梦杳，三生石冷俗缘空。灵輀千里归何暮，些断招魂落雁风。
代友人赋挽章二首·其二
作者：周权
朝代：元

逸气英英湖海杰，眼中馀子邈难俦。非同庞蕴携家隐，要挟卢敖举臂游。鹤帐梦寒苍岭月，虹桥宴罢幔亭秋。西轩空有高吟地，旧竹萧萧起暮愁。
余昔年邂逅登山东卢长卿之门遂联辔游京师真所谓倾盖如故者也别六年重过其庐则已为他人屠沽肆矣因诘邻翁乃知以穷徙他所遂往访之缱绻话旧成短歌以勉之
作者：周权
朝代：元

君才英妙如终童，豪气傲兀山之东。观光曾共游京国，重来风雨非旧宅。休言煮字不疗饥，煮愁那得愁熟时。王家纸尾一十万，罗胸撑肠五千卷。读书写字虽两途，时来喝采皆枭卢。丈夫穷达固难必，谁肯低头老蓬荜。不妨起舞夜闻鸡，赵尧何止居刀笔。
信题
作者：周权
朝代：元

己识浮云似世情，岁寒老砚是心朋。平生不贷监河粟，自撷香芹煮涧冰。
信题
作者：周权
朝代：元

虎头食肉浑无分，閒隐白云幽桂丛。岁月催人成老大，江山遗恨几英雄。平生心事琴三叠，末路人情酒一钟。拄颊西山成久坐，更无尘可污西风。
倦游
作者：周权
朝代：元

万事双蓬鬓，江山赋倦游。断猿明月曙，疏雨碧梧秋。道路中年感，琵琶后夜愁。客怀无处写，离思满沧洲。
值雨憩僧舍
作者：周权
朝代：元

昼篆萤行香半残，隔阑翠柳拂疏烟。勿论尘土东华客，著我僧毡听雨眠。
偶题
作者：周权
朝代：元

东风吹绿遍天涯，陌上晴烟漾柳花。鹤发老人茅店下，一樽相对话桑麻。
僧舍逢故人
作者：周权
朝代：元

空寂禅栖地，跫然偶盍簪。关河千里道，风雨十年心。归鹤投松暝，流萤度竹深。绝怜清夜兴，话旧不成吟。
元日
作者：周权
朝代：元

东风收雪曙光开，春意浓浮柏叶杯。晴日满帘宾客散，寒暄先问隔年梅。
元正观朝贺
作者：周权
朝代：元

斗杓半夜回天东，人间凤历开华风。联镳飞盖拥千骑，家家银烛摇春红。金门玉漏声初歇，已闻晓钥开阊阖。圣人端拱九天上，殿前晓仗催班列。曈曈瑞日红云开，太液春生万寿杯。龙旗微动曙烟煖，山呼虎拜声如雷。乾坤千载开元会，太和气象唐虞世。千官宴罢带花回，十二天街喧鼓吹。
八咏楼
作者：周权
朝代：元

金华尽是神仙府，群玉峰高青可数。绛气光腾宝婺躔，婺女从来司此土。峨峨飞观矗云巅，幡幢香霭罗真侣。穷高更上沈郎楼，万象凭栏一挥麈。双溪上溯银河流，捲地寒波翠蛟舞。诗人去后景物閒，山月溪风自宾主。当时八咏画图间，翠琰娟娟群凤翥。高秋落木天地宽，独酬清樽慨千古。浮云世事两悠悠，突兀空楼老风雨。
八里庄渡淮入黄河水浑不可饮过徐入清河水方澄洁信笔閒记
作者：周权
朝代：元

河流汩汩如泾水，浊浪崩腾疾驰驶。一石中胶数斗泥，舟客居民皆饮此。黄河不复行故道，下注清淮通海涘。十人度索上一洪，寸寸强弓挽难起。屹然趺坐如僧禅，日与篙师同愠喜。青山一发认邳州，萧条暮上鱼豚市。酒边一笑我何为，独冒惊涛行万里。争如林下混渔樵，俯仰啸歌行复止。回头寄语北山云，征尘待向风泉洗。
再次邵本初韵钓台
作者：周权
朝代：元

羊裘人已远，犹说汉江山。不为三公贵，轻抛半日閒。遗台苍树杪，清濑白云湾。千载惟鸥鸟，相看不厚颜。
写梅花赋
作者：周权
朝代：元

竹屋青灯夜寂寥，十年江海鬓萧萧。兴来写尽梅花赋，月在寒梢雪未消。
军中乐
作者：周权
朝代：元

甲光半夜开金鳞，旄头射落天边云。征鼙声冷沙塞月，朔风马上驱妖氛。归来天幕宴平楚，貔貅列瓮燔豹麇。虎皮裹戈马在牧，将军好武亦好文。诗成顷刻手自写，草书敏妙疑通神。文锋快剑斫长阵，笔力巨弩回千钧。酒酣作乐两耳热，对客谈笑如春温。笑余早亦学书剑，一镜白发俄纷纷。袖中空有清河颂，愿借綵笔挥写呈吾君。
冠州
作者：周权
朝代：元

临津冲要环墟市，横桥断岸人如蚁。车声轧轧风蓬蓬，道上黄尘半空起。御河柳色如蓝绿，翻翻酒旆风高矗。归马声喧烟火深，落日孤城催暮角。
冯潜夫归蜀有作歌以相其行者因借韵为饯
作者：周权
朝代：元

霜横空兮气凝肃，风惊沙兮声簌簌。送游子兮西还，膏吾车兮渡泸曲。子之家兮岷峨，西行万里兮居将卜。蜀道难兮猿攀，缘峡水怒兮龙喷薄。顾万钟兮焉求安，一瓢兮自乐。田宽閒兮涧阿，山窈深兮盘谷。钓清溪兮友吾鸥，歌白石兮饭吾犊。食无鱼兮不如归，返屠羊兮分自足。嗟岁年兮迟暮，念众芳兮摇落。嗟聚散兮须臾，将气谊兮永托。歌击节兮尽欢，属离觞兮更酌。渺余怀兮何言，溯孤云兮寥廓。
冷泉亭
作者：周权
朝代：元

昔人来自天竺国，缥缈孤云伴飞锡。天风吹落凝不去，化作奇峰耸空碧。至今裂峡馀云髓，桂冷松香流未已。翠光围住玉壶秋，不放晴雷度山趾。道人宴坐无生灭，炯炯层胸照冰雪。夜深出定汲清泠，寒猿啼断西岩月。
凌州
作者：周权
朝代：元

萦纡河水走长虬，汩汩黄泥逐浪浮。揉断橹声惊睡熟，一舟冲雨下凌州。
刘伶坟
作者：周权
朝代：元

荷锸相随死便埋，平生六合等浮埃。千年一醉不知晓，谁向苍苔酹一杯。
刘北山
作者：周权
朝代：元

匆匆聚散若抟沙，感旧交游两鬓华。明月停杯谪仙酒，碧云浮盌玉川茶。人于罕会襟期厚，诗写幽情趣味嘉。别后北山堂下桂，秋风黄雪几番花。
刘北山
作者：周权
朝代：元
体裁：七言律诗

匆匆聚散若抟沙，感旧交游两鬓华。明月停杯谪仙酒，碧云浮碗玉川茶。人于罕会襟期厚，诗写幽情趣味嘉。别后北山堂下桂，秋风黄雪几番花。
南山丈人
作者：周权
朝代：元

丈人山南来，铁面冷松露。野芳堕春妍，香入青芒屦。逍遥憩幽磴，睨我如有素。即之亦无言，还带山云去。
卜隐次韵
作者：周权
朝代：元

养钝习成癖，居贫道已闻。蒲团延客话，芋火就僧分。林润夜疑雨，窗寒曙拂云。丛丛墙下菊，书暇亦锄耘。
即事
作者：周权
朝代：元

晨墟跣妇鬻鱼虾，两岸？童牧艾豭。赋敛输官农事足，太平气象属淮沙。
即事
作者：周权
朝代：元
体裁：七言绝句

晨墟跣妇鬻鱼虾，两岸�童牧艾豭。赋敛输官农事足，太平气象属淮沙。
原上
作者：周权
朝代：元

风捲长河雨声歇，掠面惊沙草如雪。乱山青尽天茫茫，万里孤云没飞鹘。啼乌城上行人稀，白杨萧萧冢累累。目断清明原上路，日暮纸钱撩乱飞。
原上枫
作者：周权
朝代：元

青青原上枫，春至扬柔叶。雨馀似膏沐，幽蔽深涧合。昨日原上行，寒林净如削。此时涧中松，偃蹇睨冰雪。
古乐府
作者：周权
朝代：元

妾有嫁时镜，皎皎无纤滓。照妾芳华年，涂泽如花美。郎行向天涯，岁月忽踰纪。空闺生远愁，妾容为谁理。妾容匪金石，宁复昔时比。重拂故匣看，炯炯光不已。人情重颜色，反目如覆水。愿郎待妾心，明与镜相似。
古乐府
作者：周权
朝代：元

妾有嫁时镜，皎皎无纤滓。照妾芳华年，涂泽如花美。郎行向天涯，岁月忽踰纪。空闺生远愁，妾容为谁理。妾容匪金石，宁复昔时比。重拂故匣看，炯炯光不已。人情重颜色，反目如覆水。愿郎待妾心，明与镜相似。娟娟天上月，乃有盈与亏。区区世间人，宁无别与离。月亏尚有盈，君别无回期。月朒重可待，君信不可持。灼灼红槿花，落落青松枝。单居无与俦，贞白徒自知。人生良鲜欢，乃复长相违。托婚昔未久，幸无儿女悲。妾心有姑嫜，君忘倚门思。川长舟可逝，路远车可驰。人情不如月，素光流妾帏。
古乐府二首·其二
作者：周权
朝代：元

娟娟天上月，乃有盈与亏。区区世间人，宁无别与离。月亏尚有盈，君别无回期。月朒重可待，君信不可持。灼灼红槿花，落落青松枝。单居无与俦，贞白徒自知。人生良鲜欢，乃复长相违。托婚昔未久，幸无儿女悲。妾心有姑嫜，君忘倚门思。川长舟可逝，路远车可驰。人情不如月，素光流妾帏。
古别离
作者：周权
朝代：元

天河限东西，经岁别女牛。社燕辞归鸿，亦背春与秋。人生苦离别，别多白人头。十年阻江汉，音问何沈浮。岂惟肠九回，轮转日万周。君看江头水，东去无回流。君看山上云，来往任悠悠。
古塞下曲
作者：周权
朝代：元

朔风号枯榆，厚地冻欲裂。大漠无人行，长云欲飞雪。阴阴古长城，野燐明复灭。草死沙场空，饥乌啄残骨。
古琴漆有蛇蚹纹者材之良也道友携一琴甚古谓是零陵湘石枯桐斲成索价三百缗无偿之者戏作湘桐吟
作者：周权
朝代：元

黄钟沈声喧瓦缶，良材入爨知多少。谁裁鸣凤千年枝，蛇蚹龙纹巧蟠纽。泽坚古漆光不磨，徽弦不具含云和。已无伯牙之手子期耳，三叹如此湘桐何。
句
作者：周权
朝代：元

风细晨气润，月澄夜香寒。鹤行松径雨，僧倚石阑云。断猿明月曙，疏雨碧梧秋。桥断春堤多积雨，溪深野碓自舂云。竹深四壁生虚籁，山近半村无夕阳。芳朮旋收同茗煮，落花閒拾和香烧。鸠雨欲晴桑叶晚，燕泥新湿杏花馀。
叶敬常贤良
作者：周权
朝代：元

谈笑青云激壮怀，决科射策尚徘徊。超超麾电鞭霆手，落落昂霄耸壑材。檐雨青灯官舍酒，乡心明月故园梅。快哉此去魁多士，万里骅骝道路开。
同褚思古夜饮
作者：周权
朝代：元

十年契阔感飘零，剪烛西窗故旧情。海上飞鹏风万里，云边鸣雁月三更。驻颜未试青精饭，酽白先叨玉糁羹。别后酒徒星散尽，梅花犹自岁寒盟。
后土祠琼花
作者：周权
朝代：元

东风何处擅浓华，只有扬州第一花。天上群仙肤似雪，绿云深拥七香车。
听泉席上赋荼蘼
作者：周权
朝代：元
体裁：古风

脩条盘出笼春碧，满架花开春院寂。青蛟脱骨翠波寒，玉练摇光绀云密。东风清润晓阑深，襟袖飘飘兰麝湿。典型元在酒杯中，摇碎琼蕤和露吸。
吴僧能诗自号心听必欲求證为著转语庄子至人之息以踵众人之息以喉
作者：周权
朝代：元

吾闻至人踵息不以喉，师今心听欲废耳。师能借听役以心，心我都忘听何起。说空已是自缠缚，只此了然皆具足。不如无听亦无心，渴则饮茶饥食粥。
吴秋山写江淮秋意
作者：周权
朝代：元

江天漠漠秋无际，数点淮山冷屏翠。閒拈枯笔洒松腴，半幅生绡千里意。
呈伯长袁学士
作者：周权
朝代：元

玉堂中有真仙人，锦衣剪制五彩云。瀛州高处睨八极，奎躔光气胸中文。挥毫对客惊风雨，词翰风流迈前古。榻前草制回天颜，夜归长照金莲炬。龙门宾客何缤纷，一经品藻生阳春。斯文之寄盖有在，孰不奋励激陶钧。蹇余鄙陋真无似，家在江南万山底。石盆钻木不能穿，半世吟哦事芝髓。可怜岁月空骎骎，高山流水无知音。黄河泰岳何高深，见公不负平生心。
呈揭曼硕监丞
作者：周权
朝代：元

玉皇案吏来青冥，夜捧紫诏飞云軿。天章绚烂五就采，光气直向奎躔明。雄才独擅燕许手，照世奕弈垂高名。大篇舂容金玉振，醉墨光怪云烟生。门人执笔漱芳润，变化总作中朝英。嗟余观光老宾客，瓣香仰止怀生平。焦桐倘许奏流水，古意或可追䪫韺。顾公风谊薄霄汉，邂逅定见双瞳青。西清邃阁不可近，何日暂借蓬瀛登。
呈虞伯生修撰
作者：周权
朝代：元

青城仙人清且都，眸炯岩电胸冰壶。锦裳照耀青霞裾，水玉作佩联明珠。驭风来直承明庐，赞述大道光唐虞。朝阳孤凤鸣高梧，冀北骐骥空群驽。蹇余濩落山泽？，抱瓮汲涧浇畦蔬。远游非涉声利途，愿谒国士开榛芜。顾公磊落世所无，文章价重真璠玙。木天咫尺何时居，家声自是行秘书。
呈虞伯生修撰
作者：周权
朝代：元
体裁：古风

青城仙人清且都，眸炯岩电胸冰壶。锦裳照耀青霞裾，水玉作佩联明珠。驭风来直承明庐，赞述大道光唐虞。朝阳孤凤鸣高梧，冀北骐骥空群驽。蹇余濩落山泽�，抱瓮汲涧浇畦蔬。远游非涉声利途，愿谒国士开榛芜。顾公磊落世所无，文章价重真璠玙。木天咫尺何时居，家声自是行秘书。
呈袁伯长学士
作者：周权
朝代：元

直庐高寒插穹窿，日高槐翠深重重，仙人傲兀瀛与蓬。紫霞飞佩裳芙蓉，澄澄秋水炯两瞳。峥嵘气挟太华峰，冰悬雪跨磊磈胸。直攀斗柄？天浆，手提文印六一翁。姓氏藉藉传儿童，银河倒泻淬笔锋。清文五纬丽太空，讲论六籍恢深洪。皇猷黼黻天开容，老余宾客曾登龙，反观礼乐拜下风。赋归偃卧苍山中，十年云树吟江东。重寻故武来观光，瓣香御袖怀冲冲。苦吟依旧号秋虫，黑貂敝尽心徒雄。遗音谁取爨下桐，散樗濩落甘长终。公司文苑声赫隆，芒端寒燠参化工。庇寒更愿苏瘝恫，勿负四海斯文宗。
呈袁伯长学士
作者：周权
朝代：元
体裁：古风

直庐高寒插穹窿，日高槐翠深重重，仙人傲兀瀛与蓬。紫霞飞佩裳芙蓉，澄澄秋水炯两瞳。峥嵘气挟太华峰，冰悬雪跨磊磈胸。直攀斗柄�天浆，手提文印六一翁。姓氏藉藉传儿童，银河倒泻淬笔锋。清文五纬丽太空，讲论六籍恢深洪。皇猷黼黻天开容，老余宾客曾登龙，反观礼乐拜下风。赋归偃卧苍山中，十年云树吟江东。重寻故武来观光，瓣香御袖怀冲冲。苦吟依旧号秋虫，黑貂敝尽心徒雄。遗音谁取爨下桐，散樗濩落甘长终。公司文苑声赫隆，芒端寒燠参化工。庇寒更愿苏瘝恫，勿负四海斯文宗。
呈赵子昂学士
作者：周权
朝代：元

篷莱仙人似松雪，曾向天潢溯银阙。天孙为制紫绮裘，五色云边佩明月。近闻承诏白玉堂，词头夜夜风雨忙。一挥九制夜未艾，金莲分赐宫壶香。淋漓妙墨蛟螭走，世有钟王皆敛手。偶然醉帖落人间，只字珍藏抵琼玖。我家浙水苍山东，闭门偃卧甘诗穷。瓣香未展师道敬，携琴暂出杉萝中。问公何日作霖雨，只把文章事明主。愿恢斯道泽斯民，奕奕光华照千古。
呈閒閒宗师吴公
作者：周权
朝代：元

上界仙官紫宸客，朱颜雪额双瞳碧。超然心与造化游，回头风雨人间窄。金函玉印来帝傍，赞书屡下紫泥香。珠裳宝璐映星月，苍精含景生寒芒。年光老我红尘里，遥睇蓬莱隔弱水。金丹何日乞刀圭，聊跨白鸿三万里。
呈陈众仲助教
作者：周权
朝代：元

圜桥词翰妙无穷，快写平生磊落胸。下榻清风延孺子，高楼豪气卧元龙。关山梦隔云千里，雨露恩流天九重。又佩江南文印去，秋红一路正芙蓉。
呈马伯庸御史中丞
作者：周权
朝代：元

振岳威声耸豸冠，袖中直笔佞难干。玉壶冰照一襟炯，白简霜飞六月寒。谔谔清风扬海内，棱棱劲节著云端。绝怜白首南州士，山斗弥高独仰韩。
和万象庵枯木竹韵
作者：周权
朝代：元

物生宇内有万殊，本之一气随盈虚。木兮竹兮岂同类，吾自丧吾渠忘渠。神全形枯真散木，束翠棱棱一丛竹。岂其无用全天年，犹有琅玕在其腹。苍苔蚀尽风雨根，岂愿斲削为牺尊。岁寒相与数君子，满目桃李争新春。
和友人韵
作者：周权
朝代：元

北觐天光雨露低，芒寒阁道应文奎。高秋木落关河阔，万里风云壮马蹄。
和同舟叶宰韵
作者：周权
朝代：元

邂逅南归客，扁舟共问津。一尊风月兴，万里水云深。京洛红尘旧，功名白发新。新看吾道泰，梅报一枝春。
和樵
作者：周权
朝代：元

山深兮林密，石耸兮径微。薪之兮樵之，冒岚雨兮跻欹危。木臃肿兮难伐，仰难挽兮乔枝。俯榛棘兮离离，刺吾手兮勾吾衣。憩佳荫兮太息，睇白云兮自怡。顾人生兮良勤，维富贵兮多违。龟曳尾兮斯乐，鹤断胫兮则悲。聊徜徉兮委顺，我忘世兮世宁我知。日云夕兮凄烟霏，啸山鬼兮号狐狸。归兮归兮毋迟迟，余需子兮溪之湄。
和韵
作者：周权
朝代：元

世途处处马牛风，时命虽仇道未穷。半世生涯如沬桼，十年踪迹等飘蓬。周南留滞情虽恶，蓟北登临气自雄。雪点吟髭尘扑面，且归伸足卧山中。
夏日偕友晚步饮听泉轩
作者：周权
朝代：元

终日局环堵，散策穷深幽。嘉我二三子，落落诚罕俦。适意随所诣，行行遂经丘。青松如高人，含风自萧飕。夕云度深翠，爽气衣上浮。石根泻幽泉，戛戛锵琳球。乐彼泉上趣，幽构飞岑楼。新兰秀而滋，旧竹清且修。款我情颇厚，清尊频献酬。盘桓有馀乐，啸傲成迟留。池深风露香，荷意澹欲秋。饮散众喧息，微月生林陬。
夏日访黄府尹席上次黄德厚韵
作者：周权
朝代：元

畏途漫漫正烦热，故人一见忙解榻。竹根冻绳汲寒泉，一室空明意清豁。夜凉华月流素光，忻然狎客飞琼觞。千篇已羡奴岛可，五咏未许馀山王。绮筵秩秩罗珍具，蔗浆椀冷芙蓉露。浩歌夜久兴徘徊，残蟾西没斜河曙。
夏日访黄府尹席上次黄德厚韵
作者：周权
朝代：元
体裁：古风

畏途漫漫正烦热，故人一见忙解榻。竹根冻绳汲寒泉，一室空明意清豁。夜凉华月流素光，忻然狎客飞琼觞。千篇已羡奴岛可，五咏未许馀山王。绮筵秩秩罗珍具，蔗浆碗冷芙蓉露。浩歌夜久兴徘徊，残蟾西没斜河曙。
多景楼
作者：周权
朝代：元

北固峰高翠色浮，断崖千尺障东流。谁言宇宙无多景，今见江山第一楼。云气晓含檐箔雨，涛声夜落海门秋。客来莫问孙刘事，狠石苔深万古愁。
夜投山寺
作者：周权
朝代：元

深萝一径曲通幽，空翠霏霏拥殿浮。桂冷松香僧睡去，月明閒却一庭秋。
夜泊僧庐
作者：周权
朝代：元

孤城灯火已萧然，独鹤犹归破远烟。钟鼓声沈沙外月，楼台影浸水中天。寒声有意侵僧榻，俗梦无由到客毡。笑我久乖松下约，夜凉归兴转凄然。
夜泊吴江
作者：周权
朝代：元

瀰茫巨浸无坤轴，溶溶一镜天东北。两虹渴饮驾空来，千寻横截玻瓈碧。啮堤骇浪飞晴雨，晦冥白昼蛟鼍舞。万家灯火水晶宫，令肃貔貅夜挝鼓。斗柄衔城湖月白，清愁恼我江南客。安得风流张志和，共醉渔舟擪长笛。
天竺古桂
作者：周权
朝代：元

幽幽祇园树，色界閟宝坊。粲粲庭下桂，秋光何炜煌。道人外芳芬，鼻观无来去。妙意了忘言，坐久云生树。
子昂学士为余作此山二字并作诗见畀其诗云青青云外山炯炯松下石顾此山中人风神照松色又云爽气在襟袖清风拂丝桐悠悠适天趣宴坐心融融书此以谢
作者：周权
朝代：元

一丘合老渔樵席，诗声误落燕台侧。夤缘得见玉堂人，面带九霄风露色。夜光烂烂明月章，惠然堕我云山旁。临风讽咏松色句，草木往往回春光。松根老屋此山字，娟娟宝墨浮寒翠。行人屋外屡徘徊，日落山空有虹气。晨窗梦觉秋意清，三盥菊露呼陶泓。开襟感激浩难写，万古不尽山青青。
子陵钓图
作者：周权
朝代：元

东都热官手可炙，吴侬面似秋江色。平生落拓一羊裘，七叶貂蝉不堪易。功臣尽在云台中，丹青化作灰尘空。先生遗貌乃在此，钓竿尚袅桐江风。悠悠世事江云白，过眼轻帆自朝夕。人间万古仰孤风，天上有星犹是客。
客中赠别
作者：周权
朝代：元

雪晴水生波，有客系游鹢。语离江上亭，亭宇虚且寂。老柏瘦入节，色古根似石。微阳丽木末，春意动寒碧。莫嫌市酒薄，赠子秦人策。去去勖自将，子身贵圭璧。
客中送张归云
作者：周权
朝代：元

相逢俱是客，对酒感流年。落日沙头雁，清风树杪蝉。山钟隔林寺，江火趁潮船。何日茅檐下，清灯话霅川。
客枕
作者：周权
朝代：元

寒更四点鸡未号，行人道上声嘈嘈。骏风惨慄寒赑屃，长河争渡冰坚牢。霜花著面肤欲裂，虬髯棱棱冻欲折。征车卷地声如雷，橐驼吼落燕山月。
客枕
作者：周权
朝代：元

落叶萧萧拥石阑，辘轳声断井花乾。夜深天阔风霜紧，雁落沧江月正寒。
客至
作者：周权
朝代：元

閒携雪瀑煮春茶，多病无钱送酒家。怪底今朝来好客，青灯开彻夜来花。
宵征
作者：周权
朝代：元

野路无邮传，迢迢第几程。天河山外落，江月水中行。客久衣偏冷，车单马易惊。前津分曙色，依约有农耕。
寄赵秋水提点
作者：周权
朝代：元
体裁：古风

神仙谪世自奇绝，误读黄庭俱浪说。银潢秋水淡精神，绛雪玄霜老风骨。寰区腥腐那敢供，若木可攀芝可掇。有时宴坐意逍遥，万象达观无起灭。我惭短褐老京尘，忆曾携手都门别。玉书煜煜青霞囊，直上仙都锵佩玦。天风吹老碧莲秋，高啸鼎湖峰顶月。白云来去本无心，老鹤孤鶱瀛海阔。朅来十载喜相逢，笑我红尘早华发。苍精含景紫芒寒，落麈玄谈洒松雪。蓬莱茗碗和香啜，芙蓉露冷秋云滑。
寒碧轩
作者：周权
朝代：元

钟山？深仙所宅，道人栖真外形迹。一粟中间世界藏，心自宽閒轩自窄。默然宴坐守玄牝，清梦都无室生白。古胸元自贮冰雪，幽兴时能寄云石。烂柯仙去石枰空，野鹤翩跹松露滴。人间酷暑到无处，一一琅玕照瑶席。快意萧萧风雨寂，寒倚晴空数峰碧。
寒碧轩
作者：周权
朝代：元
体裁：古风

钟山�深仙所宅，道人栖真外形迹。一粟中间世界藏，心自宽閒轩自窄。默然宴坐守玄牝，清梦都无室生白。古胸元自贮冰雪，幽兴时能寄云石。烂柯仙去石枰空，野鹤翩跹松露滴。人间酷暑到无处，一一琅玕照瑶席。快意萧萧风雨寂，寒倚晴空数峰碧。
对雪
作者：周权
朝代：元

冻合江云噤晓乌，重裘添尽客寒多。扁舟剡曲谁清兴，斗酒新丰自浩歌。天地一壶开玉界，星沙万斛落银河。醉敲冰砚题新句，无奈坡翁白战何。
山中云
作者：周权
朝代：元

空山有白云，雅与高人约。卷舒本何心，乃似悦遐瞩。色幽淡山翠，意远度溪绿。日暮久徘徊，前村雨应落。
山庄夜宿
作者：周权
朝代：元

岸帻閒舒啸，襟怀爽似秋。荷深香细细，云澹意悠悠。流水空山静，残蝉绿树稠。偶来成独宿，凉月夜当楼。
岱岳
作者：周权
朝代：元

巉巉拔地老危峰，不许龟蒙耸大东。半夜赤光低海日，九霄寒翠落天风。荡磨云气风雷近，镇压坤维气势雄。可怪客帆留不住，瓣香无路谒云宫。
嵇子安迁居
作者：周权
朝代：元

半世湘东客，欣然遂卜居。澹烟沙外径，明月竹边庐。潦缩寒溪净，秋高老树疏。别来无便雁，为况近何如。
幽居
作者：周权
朝代：元

索居简人事，与世意罕投。柴荆已就理，岁功念西畴。落落鸡犬墟，隐隐渔樵洲。啸傲一壶绿，聊复写我忧。及辰寓冲赏，独策还经丘。向夕山景霁，延瞩明川流。白云息空谷，归鸟鸣林幽。人生亦委化，汲汲将焉求。
庞眉黄冠方外奇士也携山水图求售知余不纳必欲求诗
作者：周权
朝代：元

铁冠鹤骨玄都仙，清晨过我谈重玄。手中衡霍堕尘几，缟素飒飒开风烟。正嫌客舍如舟窄，挂壁恐渠冲破屋。急教童子捲还师，始觉眼前无突兀。
张氏新居
作者：周权
朝代：元

小雨东风拂袂寒，神仙华屋画图间。茶香入座午烟歇，花影压帘春昼閒。翠竹白沙泉细细，朱阑绿树鸟关关。客来一笑推棋局，坐占溪南十里山。
张氏閒居
作者：周权
朝代：元

昂藏老鹤守书堂，更有閒云护短墙。眼底何年看突兀，人生随处且相羊。岚蒸暖翠侵帏润，风约飞花入座香。不管莺簧喧客梦，树阴佳处借绳床。
徐仲晦作书惠水墨梅图有和靖题纪岁月绢素蠹败馀字不存作诗归之
作者：周权
朝代：元

溪藤捣霜寒夺目，硬黄瘦字疏相续。墨花出袖吐春妍，一片玲珑水苍玉。分明寄我孤山图，上有岁月书林逋。古丹漫漫篆窠暗，败素飒飒形神枯。西泠桥畔黄昏景，船头鹤梦风吹醒。一从马鬣锁荒寒，万古人间几香影。苦吟老尽诗坛豪，穷愁到我心徒劳。还君此画三太息，雪晴月映横窗梢。
徐可翁总管
作者：周权
朝代：元

栝山咫尺不相逢，万里飘零始识公。江表一麾头欲雪，床头孤剑气如虹。分忘贵贱襟期古，论到行藏意趣同。多谢过从情恋恋，为怜逆旅困新丰。
徐山民隐居
作者：周权
朝代：元

高人寡朋徒，乃与世辽隔。廓然方寸中，不受外物役。重林出新构，袤广意所得。材全不雕朴，墙圬不加白。素琴与芳茗，宾至适所适。檐枝戛云浮，茑萝自骈织。朱明景长晦，悄怆过幽阒。石寒水愈清，寸寸落秋色。神凄不可留，题诗记崖壁。
徐州暮泊风雨骤至
作者：周权
朝代：元

清河绿涨琉璃堆，黄河浊浪排空来。两流合一混泾渭，喷薄东注无时回。孤城迤逦枕其左，昼夜怒激声喧豗。人烟蚁集一鬨市，夕阳孤塔空崔嵬。客舟簇簇闹河浒，极目但见烟中桅。黄垆呼酒足自慰，愁城顿破红颜开。须臾笑电急驱雨，神物变幻令人猜。狂飙扬沙昏白昼，黑云卷地翻风雷。
徐雪楼贫乐亭
作者：周权
朝代：元

双溪之流兮何沄沄，溪之山兮何嶙峋。亭之筑兮溪之滨，趾白石兮颠苍云。榱甍张兮壮且文，孰贻名兮匪宾。世所乐兮崇货珍，子乃反是兮乐以贫。子之场兮有菌，子之甑兮无尘。虽偈偈均约素兮能不汨乎物迁，岂好修以矫行兮余疑信之未分。子绳其枢兮衡其门，酌溪渌兮毋甘而尊。頫潜鱼兮仰飞鸢，妙化机兮道所存。目击心会兮奚托于言，将忘物我兮内适以真。溯悠悠于千载兮颜哉何人。
念奴娇·姑苏台怀古
作者：周权
朝代：元

飞台千尺。直雄跨层云，东南胜绝。当日倾城人似玉，曾醉台中春色。锦幄尘飞，玉箫声断，麋鹿来宫阙。荒凉千古，朱阑犹自明月。送目独倚西风，问兴亡往事，飞鸿天末。且对一尊浮大白，分甚为吴为越。物换星移，叹朱门、多少繁华消歇。渔舟歌断，夕阳烟水空阔。
怀别
作者：周权
朝代：元

青桑蔽繁阴，玄鸟春将暮。东风老松花，长林翳黄雾。俯首事铅简，流光暗中度。淮水日夜流，美人邈难晤。宾鸿尽北归，谁与达书素。长歌复徘徊，晴川渺烟树。
怀归
作者：周权
朝代：元

携琴两载泊京华，馈鲤无人雁不过。客路重阳归未得，吾庐三径近如何。白云日望关心久，明月天涯归梦多。寄语此山堂下鹤，一竿分合老渔蓑。
悯忠阁
作者：周权
朝代：元

危梯飞构上云端，气象雄深势屹蟠。万里乾坤双望眼，千年城郭一凭阑。销磨丹雘风霜老，凌厉青冥星斗寒。日暮无穷怀古意，残碑字字拂苔看。
悯蔬
作者：周权
朝代：元

富人厌粱肉，贫士怀齑盐。采芳得野荠，终朝不盈襜。矧兹春候和，学圃滨涧南。席地历疏块，挂畦理长镵。孙芥紫芳茁，早韭绿且纤。亦复种晚菘，稚角俄已含。期此旦夕效，菜把日可添。时阳忽久亢，生意几不堪。岂惮抱瓮劳，灌沃终难沾。马齿一何茂，纵逸徒尔芟。所忧谷不登，饥馑今乃兼。矫首向昊旻，霖泽何日覃。
悼白石道士冯鹤屿
作者：周权
朝代：元

白石长碧苔，閒庭落珠蕊。老鹤去不还，空山自流水。
惠山寺九龙峰下酌泉
作者：周权
朝代：元

惠山郁律九龙峰，磅礡大地包鸿濛。划然一夕震风雨，欲启灵境昭神功。六丁行空怒鞭斥，电火摇光飞霹雳。一声槌破老云根，嵌洞中开迸寒液。道人甃玉深护藏，镜涵万古凝秋光。陆翁甄品亲试尝，翠浪煮出松风香。我来山下讨幽境，自挈瓶罂汲清冷。味如甘雪冻齿牙，绀碧光中敲凤饼。昏尘涤尽清净观，心源点透诗中禅。亟呼陶泓挟玄玉，挥洒字字泉声寒。投閒半日聊此驻，孤棹明朝又东去。红尘人世几浮云，钟鼓空山自朝暮。
意行
作者：周权
朝代：元

略彴三家市，溪回野路分。轻暾晞竹露，宿雨落松云。山寺依岩见，村舂隔坞闻。欣欣农事集，聊得狎鸥群。
懒庵讲主得九江饼茶邓同知分饷其半汲泉试之因次韵
作者：周权
朝代：元

解组归来万事轻，日长门巷澹无营。团香小饼分僧供，折足寒铛对客烹。色卷空云春雪涌，影沈江月夜潮生。一瓯洗却红尘梦，坐爱风前晚笛横。
扫径
作者：周权
朝代：元

剥啄无人昼掩门，庭花春晚雪纷纷。山童不解山翁意，扫破苍苔一径云。
拟古七首
作者：周权
朝代：元

洪钧播无垠，八埏荡和风。枯丛同华滋，陈荄变纤茸。高门与穷巷，妩媚白与红。阳和不择地，化育自至公。惟人物之灵，此理均降衷。大朴日凋丧，町畦生室中。贵贱移亲疏，贫富乘始终。谁能返其初，物我俱玄同。东溟跃羲和，西海骋望舒。迭运不遑息，汲汲司晨晡。人生百年间，有如涉长途。途长日苦短，何以宁其躯。白露沾我衣，众芳忽萎枯。逝将蹑飞霞，驻景凌方壶。黄河天际来，喷薄万里奔。寸胶使之清，意坚水弥浑。谁抱绿水操，乃向齐门弹。奈何殊所投，舍弹起长叹。有客山中来，遗我千岁苓。肤腴淡无味，色素少芳馨。且言养真性，服久能身轻。膏粱匪吾有，终焉佩高情。朝菌迷晦朔，大椿阅春秋。鹤长断则悲，凫短续亦忧。人生贵委顺，赋予不可求。永惟南华篇，达人谅悠悠。偃蹇涧底松，婀娜原上柳。春风少年姿，辉映苍髯叟。俗情厌孤直，艳目分好丑。徒抱霄壑姿，落落谁见取。竞把黄金丝，送尽行人酒。一夕秋霜飞，柔条化枯槁。怀材贵适用，贞脆不同道。谁为岁寒人，共赏岁寒操。庄周梦为蝶，蝶梦亦蘧蘧。子綦吾丧我，隐几何嗒如。忘形与忘情，一念非异途。作梦未必真，似丧良非无。垢尽见自明，白生室乃虚。忘言对青山，悠然云卷舒。山中有孤松，托根在深涧。磊磊多节目，偃蹇岁云晏。岂无干云心，亦有傲雪干。萧飕起清奏，可挹不可玩。大雅久寂寥，古瑟弦已断。美哉遗音存，伫立为三叹。
拟古七首·其一
作者：周权
朝代：元

洪钧播无垠，八埏荡和风。枯丛同华滋，陈荄变纤茸。高门与穷巷，妩媚白与红。阳和不择地，化育自至公。惟人物之灵，此理均降衷。大朴日凋丧，町畦生室中。贵贱移亲疏，贫富乘始终。谁能返其初，物我俱玄同。
拟古七首·其七
作者：周权
朝代：元

山中有孤松，托根在深涧。磊磊多节目，偃蹇岁云晏。岂无干云心，亦有傲雪干。萧飕起清奏，可挹不可玩。大雅久寂寥，古瑟弦已断。美哉遗音存，伫立为三叹。
拟古七首·其三
作者：周权
朝代：元

黄河天际来，喷薄万里奔。寸胶使之清，意坚水弥浑。谁抱绿水操，乃向齐门弹。奈何殊所投，舍弹起长叹。
拟古七首·其二
作者：周权
朝代：元

东溟跃羲和，西海骋望舒。迭运不遑息，汲汲司晨晡。人生百年间，有如涉长途。途长日苦短，何以宁其躯。白露沾我衣，众芳忽萎枯。逝将蹑飞霞，驻景凌方壶。
拟古七首·其五
作者：周权
朝代：元

朝菌迷晦朔，大椿阅春秋。鹤长断则悲，凫短续亦忧。人生贵委顺，赋予不可求。永惟南华篇，达人谅悠悠。
拟古七首·其六
作者：周权
朝代：元

偃蹇涧底松，婀娜原上柳。春风少年姿，辉映苍髯叟。俗情厌孤直，艳目分好丑。徒抱霄壑姿，落落谁见取。竞把黄金丝，送尽行人酒。一夕秋霜飞，柔条化枯槁。怀材贵适用，贞脆不同道。谁为岁寒人，共赏岁寒操。庄周梦为蝶，蝶梦亦蘧蘧。子綦吾丧我，隐几何嗒如。忘形与忘情，一念非异途。作梦未必真，似丧良非无。垢尽见自明，白生室乃虚。忘言对青山，悠然云卷舒。
拟古七首·其四
作者：周权
朝代：元

有客山中来，遗我千岁苓。肤腴淡无味，色素少芳馨。且言养真性，服久能身轻。膏粱匪吾有，终焉佩高情。
挽刘声翁
作者：周权
朝代：元

独怀经济负雄姿，缓带轻裘鬓欲丝。挥麈清谈惊四座，登楼高卧视群儿。结庐郭外看山近，留月樽前宴客迟。已矣九原呼不起，为研松露写哀辞。
挽徐克谦教授
作者：周权
朝代：元

富贵莺花旧霅川，当时曾识米家船。十年菊负渊明酒，半世芹香郑老毡。月落淮云沈断雁，夜寒楚雨怨芳荃。些歌空叠西风里，谁为孤桐续断弦。
挽徐松轩
作者：周权
朝代：元

漫说颜童骨可仙，养生至理亦难言。世情谁恸西州路，座客空怀北海樽。花落鹃啼江树碧，松深鹤怨岭云昏。可怜旷代风流尽，独酹南薰一断魂。
挽潘举翁
作者：周权
朝代：元

曾坐春风醉叵罗，风流谈麈听悬河。棱棱气节生难敌，籍籍声名死不磨。洛社衣冠知有几，襄阳耆旧惜无多。可堪执绋溪前路，烟雨凄凄听薤歌。
挽袁伯长学士诗稿曾蒙题跋
作者：周权
朝代：元

宾客如云蔼缙绅，紫霄高处掌丝纶。曾留东阁观奇士，几为北门思老臣。自愧俚谣无律吕，岂期长物入陶钧。十年不下梁松拜，回首俄惊宰树春。文采风流白玉堂，华星云汉丽寒芒。春袍昼日明宫锦，晓佩天风冷水苍。玉笋班中人遽远，金花笺上墨犹香。登龙旧日侯门客，来奠梅花欲断肠。
挽袁伯长学士诗稿曾蒙题跋·其一
作者：周权
朝代：元

宾客如云蔼缙绅，紫霄高处掌丝纶。曾留东阁观奇士，几为北门思老臣。自愧俚谣无律吕，岂期长物入陶钧。十年不下梁松拜，回首俄惊宰树春。
挽袁伯长学士诗稿曾蒙题跋·其二
作者：周权
朝代：元

文采风流白玉堂，华星云汉丽寒芒。春袍昼日明宫锦，晓佩天风冷水苍。玉笋班中人遽远，金花笺上墨犹香。登龙旧日侯门客，来奠梅花欲断肠。
接竹引泉
作者：周权
朝代：元

苍润隐石脉，幽源迸山椒。连筒入云窦，势接河汉遥。引兹一线秋，高下穿林梢。联络袅相拄，旋折不辞劳。挽之归我庐，晴雨注屋茆。乍窒或细细，久续俄嘈嘈。空阶落琴筑，虚瓮鸣钧韶。盥浥足自洁，心迹良已超。固无鼎釜珍，颇煮溪涧毛。未能学许由，厌喧解风瓢。
携琴
作者：周权
朝代：元

半生湖海鬓星星，归卧山林抱一经。起向梅花写岑寂，琴心三叠水泠泠。
明妃曲
作者：周权
朝代：元

逝水无回波，去箭无返筈。十载昭阳春，万里龙荒月。风沙满宫衣，惨淡馀香歇。哀弦湿丝泪，泪尽弦亦绝。寄语汉飞将，此计诚太拙。蛾眉岂长好，不久为枯骨。
春初宿湖山精舍次云崖道士韵
作者：周权
朝代：元

竹床纸阁净无尘，僧芋阑边偶共分。炉火夜红松节耐，渚波春绿荻芽新。林深瀑润全疑雨，日落山寒半是云。相对不知身是客，了然房琯悟前因。
春夜诸弟邀饮因观海棠
作者：周权
朝代：元

东风花谷纷红紫，九陌轮蹄隘香雾。风流炫耀花中仙，万斛胭脂滴红露。天然富贵出幽姿，一顾倾城谁敢妒。摇摇风雪未轻飘，缈缈綵云飞不去。传觞花底溜红光，银烛烧张最高处。团圞燕乐怡天伦，共忆儿嬉有真趣。安得花前再少年，搥鼓插花穷胜事。百年光景难把玩，天马途深感迟暮。人生流坎委大化，纵尔浩歌吾起舞。高堂饮散夜沈沈，社雨阁寒春欲曙。
春暮
作者：周权
朝代：元

春暮适川上，意与流水长。时有白云至，远带松翠香。手携渊明诗，倦坐据绳床。悠然宇宙间，是非两忘羊。
晓望
作者：周权
朝代：元

极目秋无际，寥寥倦客心。幽琴苍树合，野棹绿荷深。宿露涵清曙，残云破远阴。新凉无限兴，携杖向东林。
晓秋
作者：周权
朝代：元

浦溆明寒透橘洲，雁风吹老一天秋。渔翁醉卧芦花底，流水晚烟閒钓舟。
晓行
作者：周权
朝代：元

依稀林影弄晨光，满袖东风野兴长。沙岸雪消春涧暖，一湾流水落梅香。
晚春
作者：周权
朝代：元

花事匆匆弹指顷，人家寒食雨晴天。香浮夜月梨飘雪，绿染春风柳拂烟。涉世百年真逆旅，忘机万事即安禅。独怜憔悴江湖客，犹记风流棹酒船。
晚春
作者：周权
朝代：元

轻车繁吹尚纷纭，衮衮香浮紫陌尘。杜宇青山三月暮，桃花流水一溪云。东风旗旆亭中酒，小雨阑干柳外人。何许数声牛背笛，天涯芳草正斜曛。
晚望
作者：周权
朝代：元

帖帖平畴稻未黄，疏烟老树带秋光。山钟敲断前村雨，一两归鸦背夕阳。
晚棹
作者：周权
朝代：元

白水青林荡晚晴，野禽树底向人鸣。乘风十幅蒲帆饱，快试淮南第一程。
晚渡
作者：周权
朝代：元

离离野树绿生烟，灼灼山花烂欲然。酤酒人归春渡寂，柳根閒系夕阳船。
晚眺
作者：周权
朝代：元

闪闪归鸦过别林，斜阳流水意沈沈。数声樵笛人何处，一路寒山晚翠深。
暮春
作者：周权
朝代：元

众芳丽春辉，夭冶眩红紫。纷纷儿女情，围香醉罗绮。笙箫夜呜呜，申旦欢未已。鶗鴂何处鸣，繁华总流水。谁知摇落时，可以观物理。
暮春
作者：周权
朝代：元

绿树亭亭午荫迟，倦游情思不成诗。落花春晚客中酒，啼鸟日长人正棋。盘篆香销空院寂，鞦韆影阁画阑攲。闲边颇适观鱼兴，飞絮风萍约半池。
曙岩上人
作者：周权
朝代：元

岩扉人不到，竹色满僧阑。林雨添经润，窗云入砚寒。夜龛猫占卧，晨钵鹤分餐。客至无馀事，敲冰煮月团。
有怀
作者：周权
朝代：元

鼎食难登苜蓿盘，齑盐滋味笑儒酸。白云望断亲闱远，红叶吟残客路寒。心事蹉跎忙里过，人情翻覆静中看。何如归去苍山下，閒听松风煮月团。
朋旧有以前韵和者再韵答之
作者：周权
朝代：元

观光荦荦京华客，十千沽酒春壶碧。酒酣濯足新丰歌，眼底嵩华沧溟窄。欣然一笑来我傍，共谈诗传春风香。兴豪磊落出奇语，骊珠落袖摇光芒。不须偃蹇衡门里，气槩匣中三尺水。名驹未肯伏盐车，会见权奇日千里。
朝中措·西风袅袅落平沙
作者：周权
朝代：元

西风袅袅落平沙。独树几人家。个里残虹雨阁，那边疏嶂云遮。平洲柿栗满区瓜。芋野路斜斜。牛笛数声归尽，夕阳付与啼鸦。
木兰花慢·好山晴更好
作者：周权
朝代：元

好山晴更好，霭空翠，拥楼西。正雨沐秋清，晨暾照射，云气初开。山外飞鸦数点，看玉虹、斜绕碧螺堆。几簇人家如画，槿篱野路桥低。柴门鸡犬不惊猜。和气似春台。羡白叟黄童，顿深社鼓，稻满秋畦。误我虚名箕斗，叹镜中、华发早相催。休论无穷世事，满浮浊酒三杯。
杂兴
作者：周权
朝代：元

泉花湿阶云，篆烟寒瓦鼎。柴门閒树阴，坐玩清昼永。闭门屏来辙，枕书睡初熟。觉来淡无悰，看遍阶南竹。流水数家村，青山白云坞。春晚落红深，夜寒溪上雨。凉蟾净如洗，酒醒夜初寂。山檐宿雨多，空阶响馀滴。枯藤堕晚花，竹外溪光满。山僧出几时，石上云犹暖。酸风侵短褐，野路迂涧南。薄暮欲飞雪，梅香点归骖。晨光烂乌几，博山穗烟碧。山童汲泉花，来作砚蟾滴。倦迹无造请，卜居翠微深。幽意素所惬，泉声隔空林。寒童引羸骖，路入苍巘去。深处有人家，鸡鸣白云树。暮霰袭吟袍，夜火然枯竹。盎然坐春和，炉香芋初熟。看松坐危石，瀹茗爨枯箨。振衣下山去，白云满幽壑。西阳转林腰，水木愈清丽。归云不肯栖，浩荡弄山翠。野芳韵幽襟，暄景逗春意。僧居白云深，清磬出林际。
杂兴·其一
作者：周权
朝代：元

泉花湿阶云，篆烟寒瓦鼎。柴门閒树阴，坐玩清昼永。
杂兴·其七
作者：周权
朝代：元

晨光烂乌几，博山穗烟碧。山童汲泉花，来作砚蟾滴。
杂兴·其三
作者：周权
朝代：元

流水数家村，青山白云坞。春晚落红深，夜寒溪上雨。
杂兴·其九
作者：周权
朝代：元

寒童引羸骖，路入苍巘去。深处有人家，鸡鸣白云树。
杂兴·其二
作者：周权
朝代：元

闭门屏来辙，枕书睡初熟。觉来淡无悰，看遍阶南竹。
杂兴·其五
作者：周权
朝代：元

枯藤堕晚花，竹外溪光满。山僧出几时，石上云犹暖。
杂兴·其八
作者：周权
朝代：元

倦迹无造请，卜居翠微深。幽意素所惬，泉声隔空林。
杂兴·其六
作者：周权
朝代：元

酸风侵短褐，野路迂涧南。薄暮欲飞雪，梅香点归骖。
杂兴·其十
作者：周权
朝代：元

暮霰袭吟袍，夜火然枯竹。盎然坐春和，炉香芋初熟。
杂兴·其十一
作者：周权
朝代：元

看松坐危石，瀹茗爨枯箨。振衣下山去，白云满幽壑。
杂兴·其十三
作者：周权
朝代：元

野芳韵幽襟，暄景逗春意。僧居白云深，清磬出林际。
杂兴·其十二
作者：周权
朝代：元

西阳转林腰，水木愈清丽。归云不肯栖，浩荡弄山翠。
杂兴·其四
作者：周权
朝代：元

凉蟾净如洗，酒醒夜初寂。山檐宿雨多，空阶响馀滴。
村居
作者：周权
朝代：元

疏竹人家短短墙，绿阴深处水村凉。山风吹断岩前雨，高树蝉声正夕阳。
村行
作者：周权
朝代：元

风落渔歌隔浦闻，前村独树正斜曛。谁家桃李迷荒棘，高陇牛羊卧古坟。桥断春堤多积雨，溪深野碓自舂云。青旗摇曳疏林处，剩把閒题与客分。
来云僧舍
作者：周权
朝代：元

联云开佛屋，接竹引岩泉。路滑迷霜叶，钟寒湿曙烟。有为皆是幻，无想总成禅。梦觉僧檐雨，重来又十年。
来故人
作者：周权
朝代：元

东林旦气白，清旭含初景。空斋松桂幽，光动离离影。俄聆剥啄音，车马何炳炳。我本黜世虑，脱落如废井。屏迹谢时彦，兀坐息造请。喜兹共萧閒，妙论得新警。夜凉月满川，中流啸烟艇。馀音袅秋风，清兴与川永。
松下泉
作者：周权
朝代：元

长松荫层峦，黛色入崖骨。郁为翠雪浮，蒸滃香不歇。融液作寒泉，飞迸出石窟。不濯软红尘，空山泻明月。
栖碧
作者：周权
朝代：元

此山山人乐乎栖碧之趣，乃为歌曰：红尘扰扰兮毋将车。白云邃幽兮山之隅。地偏兮心远，爰处兮爰居。种菊兮满径，植梅兮绕庐。竹娟娟兮堂下，草蔚蔚兮庭除。操风瓢兮酌春酒，蹑露履兮锄秋蔬。涉芳洲兮采杜若，汲清泉兮瀹云腴。听松声兮宴坐，和樵歌兮啸舒。外视兮不足，内乐兮有馀。彼失此得兮何异于梦鹿，朝三暮四兮奚取乎。诈狙穷兮未必非，达亲兮亦或为疏。樗臃肿兮全天年，骥权奇兮困驰驱。客有过余而和之曰：维子之乐兮固放情于丘壑，逢时之清兮胡不徼世之名誉。既隐居以求志，何语怪而言迂。不若忘言以栖碧，吾将从子兮维吾驹。
桃柳词
作者：周权
朝代：元

灼灼绛桃花，袅袅黄柳丝。风流少年场，妖冶不自持。春风日夜变，点拂飞故枝。飘红惹飞絮，流水同天涯。美人丽南国，兰蕙熏柔姿。青春妒娉婷，笑盼生光辉。素丝感青镜，朱粉难为施。奈何桃柳质，岁晏徒伤悲。
桃源图
作者：周权
朝代：元

千重万重莲瓣山，小天包在山中间。神椎凿门石扇裂，冷香迸出桃花湾。渔郎寻春踏溪尾，撞入桃花小天里。荒村人家无几家，五百年来孙换子。不邑不城无忧乡，驾云为屋霞为墙。丹鸡叫烟桂岩冷，白牛耕雨芝田香。眼中惊见尘中客，持酒争来问乡国。鹿走荒山西复东，龙渡长江又南北。听阑此语意猖狂，月明假榻松间房。明朝出山重回首，山迷水乱云茫茫。武陵太守意未省，强要寻源造灵境。若使灵境长可通，淳俗定变浇漓风。
桃源图
作者：周权
朝代：元

苍茫烟水隔尘凡，源上霞蒸曲曲山。一自渔郎归去后，武陵春色满人间。
梦访苍山道士醉卧不起坐听铁冠散人鼓琴觉后属成
作者：周权
朝代：元

道人醉卧呼不起，春风吹花满乌几。铁冠散人石作肠，一曲泠泠写流水。曲终意远流水长，幽襟炯炯含秋霜。一声野鹤不知处，云霓明灭山苍苍。
次前韵
作者：周权
朝代：元

万法丝毫露一端，屹然龙象起飞蟠。佛超大地三千界，人立中天十二阑。香火道场传世久，虚空潮梵落云寒。我来振袂西风表，己作五台台上看。
次春日即事韵
作者：周权
朝代：元

吴蚕欲老畴未秧，拍堤野水回横塘。淡烟疏树绿阴薄，落花飞絮白日长。寒具油乾过冷节，匆匆芳事归鶗鴂。枕书睡足午窗明，雪乳浮浮翻兔褐。
次韵云山上人
作者：周权
朝代：元

绿竹数椽茅一把，生涯流水意逍遥。当阶苍石平为磴，跨涧危槎卧作桥。芳术旋收同茗煮，落花閒入和香烧。月明露冷青松夜，野鹤翩翩不可招。
次韵令尹解官归九江
作者：周权
朝代：元

满眼山河落木秋，远游时复赋《登楼》。解官彭泽如元亮，呼酒新丰似马周。岁月骎寻人易老，乾坤浩荡水空流。输君已了公家事，卧对庐山雪满头。
次韵僧惠茶
作者：周权
朝代：元

开樽酌溪渌，秋兴何萧骚。重哦惠休句，目送吴鸿高。
次韵元日
作者：周权
朝代：元

尧历新开五凤云，浩然不尽化生仁。十年未觉江湖梦，一气又回天地春。香老梅花逾蕴藉，青归山色渐精神。东风先扫溪南柳，万缕鹅黄看得匀。
次韵全可竹
作者：周权
朝代：元

一元妙化不停枢，和气陶陶逐物初。鸠雨欲晴桑叶晚，燕泥新湿杏花馀。偶携野客看云坐，閒拟春题就竹书。新涨拍阑风日净，溶溶暖绿护阶除。
次韵冯仲远
作者：周权
朝代：元

长河柳暗春波碧，青帘摇曳厨烟寂。客舟无处醉梨花，自买豚鱼作寒食。
次韵冯仲远听邻舟孟监州琵琶
作者：周权
朝代：元

江州司马真愁绝，浔阳夜醉黄芦月。琵琶拨动儿女情，泪湿青衫写凄切。汉东杰客老监州，云梦胸中吐奇崛。春风斗酒忽邂逅，暮雨扁舟谈激烈。酒酣古调手自传，鹍弦撼动龙香拨。抑扬按节气雄放，清度回飙激林樾。迢迢诉尽出关情，汉宫往事孤鸿灭。黄云万里绝音尘，马上谁能记呜咽。新声洗尽《郁轮袍》，清和扣舷歌间发。曲终一笑两茫然，江水泠泠满襟雪。
次韵友人
作者：周权
朝代：元

人向青云听足音，如何投策向山林。桃花飞处晓溪急，燕子归时春雨深。百岁閒愁消醁醑，一襟古意托瑶琴。相逢我自怜憔悴，莫把清辞作楚吟。
次韵友人
作者：周权
朝代：元

司马山川忆壮游，匣中剑气尚横秋。怀人空有春天树，乘兴都无雪夜舟。年少文章慕西汉，风流人物擅南州。缚麟老手今无几，不数当年赵倚楼。
次韵友人
作者：周权
朝代：元

忆曾共醉高阳池，银毫翻墨摛乌丝。江鸿海燕忽相背，几度夜雪山阴时。东华尘土黑貂敝，南楼月好思元规。十年始赴鸡黍约，春雨剪韭供新炊。青灯对坐落寒烬，夜谈亹亹真忘疲。天根妙意秘莫写，心薄万古含清辉。通家交好固不远，从容砚席还追随。划来健句脱秋隼，清似菡萏开秋陂。翩翩瘦字老蛟舞，入妙信划沙中锥。手弦绿绮不可和，楚天目尽孤云归。
次韵友人求狸奴
作者：周权
朝代：元

裹盐觅得乌圆小，鼠穴俱空堵室安。閒藉花阴眠昼暖，时亲蒲座伴更阑。多年不厌无鱼食，数子新添减鹤餐。分送故人应好去，慎防书架莫辞难。
次韵友竹弟南明山
作者：周权
朝代：元

秋深槲叶满空山，饭罢僧袍挂石阑。洗尽十年尘土梦，天风吹瀑落云寒。
次韵古琴上人
作者：周权
朝代：元

曳杖云中寺，岚生古殿阴。泉冰冬涧涩，山雨夜钟沈。酒熟村家近，梅开野岸深。松风千古意，留客听清琴。
次韵吕菊趣
作者：周权
朝代：元

腰间剑气欲凌云，合是青云向上人。琼液吸空杯底月，金钗歌动座间春。味同霜菊香逾晚，墨捲秋涛笔有神。别后悠悠江汉隔，因风每忆寄书频。
次韵吴子善讲学来云僧舍
作者：周权
朝代：元

笔耕还有砚为田，分得云僧半榻眠。徇道不妨贫是病，忘言自爱默成禅。文章信手窥天巧，涂抹何心取世妍。坐听松风弦大雅，逍遥应复梦钧天。
次韵和靖墓
作者：周权
朝代：元

断碣难磨照世名，当年马鬣野云平。飘浮鹤梦横空冷，惨淡梅魂绕树清。雪后园林谁独步，夜深水月定同盟。我来俯仰湖光里，一盏寒泉荐落英。
次韵姜潜夫钓台
作者：周权
朝代：元

误烦聘使下青云，夭上归来只故人。自分终身隐丘壑，何心横足动星辰。高风尚激严滩水，老树相传汉代春。身为东都倡名节，云台事业付功臣。
次韵子昂学士人日立春赵诗·其二
作者：周权
朝代：元

人日今年乐事并，新春只遣鬓幡迎。一元坱圠新调燮，万物洪纤总发生。早有东风消腊冻，渐舒昕日作晴明。玉堂人醉梅花底，门帖新题羁宦情。
次韵孙子野
作者：周权
朝代：元

山川已入史迁笔，乡里还从马少游。万里乾坤双短鬓，五湖风月一扁舟。飘零末路谁青眼，归去沧洲愧白鸥。有地可耕书可读，吾生此外复何求。
次韵孟韶卿
作者：周权
朝代：元

知道庞公不出山，客来访鹤借山看。海棠开尽雨方歇，燕子来迟春尚寒。一坞烟霞随步屧，千峰紫翠入凭阑。掉头巢父成何事，漫向珊瑚拂钓竿。
次韵山斋
作者：周权
朝代：元

娟娟万竹照清溪，约住閒云作伴栖。邻曲樵人曾结社，樽前诗客偶分题。东风一树棠梨老，落日千山谢豹啼。閒向静中参物化，人间岐路任东西。
次韵岳宰
作者：周权
朝代：元

旧交落落十八九，万事从渠屈伸肘。东华尘土少年忧，岁月无情一回首。岳君气爽太华秋，不随王粲悲登楼。熙朝已具清庙器，吾道岂复归山丘。文章谁道同刍狗，还有问奇人载酒。清谈洒洒秋茎露，饱食官羊宁有数。旧家桃李春漫漫，流芳枝叶才堪看。江梅自分托岁寒，一枝远寄怀清欢。
次韵幽居
作者：周权
朝代：元

晨兴启衡门，见此溪南山。山光入溪绿，水底明青鬟。熙熙自渔樵，清歌时往还。莞尔发永晤，寘我丹青间。
次韵张刚父观物轩
作者：周权
朝代：元

观物之变观化原，游物之初游于天。万象起灭随飞烟，守之惟一天乃全。秋风叶落春花妍，盛衰老壮人皆然。潜机剥复相回旋，至理妙契言难传。张君目击道所存，身具太极谁参玄。返君观物观诸心，我心外物安能迁。鹤长凫短随所便，莫问漆园齐物篇。
次韵张洞云
作者：周权
朝代：元

张子湖海襟，乃复喜岩穴。朝餐进芝髓，夜诵然松节。深云暗幽洞，仲夏欲飞雪。下舂炫馀景，林水互明灭。款客垂磬室，颇感十年别。携琴意已消，酌茗石萝月。
次韵徐景端席上
作者：周权
朝代：元

洞庭霜橘包黄银，海边丹荔输闽珍。高堂开筵荐华俎，风味隽美怀芳新。蒸花厌玉饤鹅炙，雕盆犀箸行鲜鳞。纷纷歌管奏名妓，秩秩簪履罗佳宾。芳尊细酌绿琬琰，宝罽共拥红麒麟。烧残绛烛转留客，疑有四角生车轮。书生商歌风雨室，此志郁郁何由伸。短衣穿肘不掩胫，五穷相与为雷陈。青阳开动生意达，短翅亦拟凌空云。豫章远志各有适，黄钟瓦缶俱陶钧。且安粗粝槃涧滨，未厌紫豉羹吴莼。
次韵晚眺
作者：周权
朝代：元

翠润侵衣竹满阑，雨馀爽气挹西山。一声孤鹤归何晚，带得閒云作伴还。
次韵村居秋日
作者：周权
朝代：元

瓜芋芃芃绿满畴，村居客意乐深幽。白云僧屋开孤嶂，疏竹人家带浅流。半榻清灯初耿夜，一声长笛欲横秋。何时归把沧洲钓，已歃閒盟向白鸥。
次韵江德华
作者：周权
朝代：元

寂寞山阳市，相欢把酒卮。江湖千里客，风月一囊诗。渡晚归人少，沙寒落雁迟。明朝淮水隔，何处寄相思。
次韵江德华
作者：周权
朝代：元

酷为吟成癖，怜君带眼宽。亲闱方念远，客路早知寒。疏树蝉声杂，长空雁影单。悠悠江汉阔，樽酒写情欢。
次韵济翁叔并谢诸公
作者：周权
朝代：元

一尊俯仰乾坤阔，何处蓬莱白银阙。百川东去无回波，白日人间事如织。安能久挽林下鞅，要挹终南嵩华碧。壮游直上黄金台，赫弈光华弥上国。三年客梦天之北，梅花万里关山月。对酒亦有新丰歌，题名未问游岩宅。吟裾不曳王公门，禁林曾谒文章伯。满襟逸兴征鸿高，过眼浮荣流电疾。云山恋恋未忘情，岁月悠悠易成昔。酸风已破黑貂裘，晴湾又割沙鸥席。陪翁夜话不忍眠，银烛花残仍见跋。诸公忽畀金薤章，十袭九缇良足惜。老韩险语轧霄峥，大陆雄文妙英发。剡溪玉板洒乌丸，句中风露含秋色。方今妙选需贤才，遗韵重宣机籁寂。青云当赋杏园诗，白首毋寻草玄笔。
次韵湖亭秋望
作者：周权
朝代：元

红衣老尽玻瓈国，孤屿人烟落秋色。豆花过雨水风凉，落日残蝉疏树碧。雁天绀滑秋云净，玉函炯炯开寒镜。蟾枝香冷酒微醒，长笛一声无尽兴。
次韵王可道
作者：周权
朝代：元

楚楚山阴彦，长游楚水滨。尺书新寄雁，十载几怀人。客梦芦花雨，诗情柳絮春。何时归话旧，酤酒荐吴莼。
次韵瓜洲渡
作者：周权
朝代：元

江花江水两悠悠，万事匆匆付白头。又向瓜州买樽酒，一篷烟雨话扬州。
次韵甘露寺
作者：周权
朝代：元

神人高处卓云根，龙脊横空势欲奔。江上青山几今古，檐前白日自朝昏。僧依泉石心逾远，蜃吐楼台气不吞。搔首长怀烟树表，数声渔笛欲销魂。
次韵白石庵
作者：周权
朝代：元

空山白石何嶙峋，石根有水流苍云。岩花泫露照初日，野鸟交戛青林春。飞楼隐隐出林杪，闭门芝术生奇芬。道人宴坐百念寂，睨视外物皆浮尘。吾观万法了一电，何暇究意追途津。欣然默会如有得，起试凤饼？枯薪。拍阑一笑碧霞外，清风为我吹嚣氛。听师清谈洗净业，眷我皓首穷玄文。忽惊秀句写山色，紫翠满几争披纷。松声万壑不可和，试携绿绮当晴曛。
次韵白石庵
作者：周权
朝代：元
体裁：古风

空山白石何嶙峋，石根有水流苍云。岩花泫露照初日，野鸟交戛青林春。飞楼隐隐出林杪，闭门芝术生奇芬。道人宴坐百念寂，睨视外物皆浮尘。吾观万法了一电，何暇究意追途津。欣然默会如有得，起试凤饼�枯薪。拍阑一笑碧霞外，清风为我吹嚣氛。听师清谈洗净业，眷我皓首穷玄文。忽惊秀句写山色，紫翠满几争披纷。松声万壑不可和，试携绿绮当晴曛。
次韵秋望
作者：周权
朝代：元

暮鸦归处断霞明，搔首风前万里情。烟抹山光翠屏冷，水涵天影玉壶清。虫鸣莎径宵初永，雁落芦汀月未生。何事数声江上笛，吹将离恨满孤城。
次韵程渠南春日
作者：周权
朝代：元

阿咸归叩山中扉，袖出巨轴当春辉。粲然光态转流丽，妒妇谁敢憎蛾眉。雄辞奇险神鬼愕，瘦字光怪蛟蛇飞。多君书暇追胜集，意气豪爽惊愚痴。前川花柳寓真乐，心契往古夫何疑。哀余亦有风雩兴，兀坐一室嗟奚为。诵君妙句音何希，白社今见元微之。
次韵罗济之
作者：周权
朝代：元

浪说骑鲸汗漫游，客寒未办鹔鹴裘。征鸿影里三更月，落木声中万里秋。高下楼台歌吹海，往来冠盖帝王州。观光要适平生志，莫叹周南久滞留。
次韵褚仲明苦热行
作者：周权
朝代：元

烛龙衔火飞南陆，万叠云峰天地窄。鲸波沸海泣阳侯，涸尽泉源铄金石。人间何处逃隆暑，细葛如裘汗如雨。苍生堕此深甑中，救暍何时命如缕。我欲太华峰头酌琼液，醉卧青瑶啸松月。明星邀我玉井旁，共折芙蓉弄香雪。扶摇直上九万里，高揖卢敖太空里。手攀斗柄睨尘寰，濯足银河弄秋水。
次韵谢益洲贺生孙
作者：周权
朝代：元

清标壶冰炯人目，惠然共剪西窗烛。酒酣慷慨意气倾，且羡阶庭有兰玉。阿翁堂上白发新，自意培塿无凤麟。娱情聊尔慰款款，流庆未必誇诜诜。君家珠树春风里，联芳竞赏无凡子。宁家宅相魏家儿，换叶移根愿同此。
次韵邵本初
作者：周权
朝代：元

词源倒峡惊涛吼，不羡当年燕许手。快意閒观未见书，约客满浮无事酒。骊珠光迸锦蘘裂，一生不掉仪秦舌。有时一舸访逋梅，梨云梦觉西湖月。有时歌骚湘雨霁，采得秋兰纫为佩。归来溪上赋閒居，不着閒愁生感慨。丈夫出处何可测，量材定有古玉尺。近闻黑廌上霜台，暂作红莲幕中客。
次韵钱济川
作者：周权
朝代：元

暂舣东风棹，相逢汉水滨。一尊东岘酒，万里北归人。柳拂官桥晓，花明驿路春。明朝又山岳，怅别漫劳神。
次韵閒居
作者：周权
朝代：元

纳纳乾坤付一杯，穷通赋分信悠哉。冰霜气味甘餐柏，铁石心肠可赋梅。自足一丘閒寄傲，怕荒三径早归来。怀人几动山阴兴，夜雪扁舟兴尽回。
次韵閒居
作者：周权
朝代：元

钟鼎山林有命存，游心物外已忘言。希夷太华烟霞室，处士孤山水月村。龊龊可怜鸡舞瓮，昂昂未羡鹤乘轩。不须对客谈馀事，笑领琴歌竹下樽。
次韵陈伯和
作者：周权
朝代：元

溪曲扁舟载鹤归，客来谈笑有馀师。共倾郑老灯前酒，细和坡翁海上诗。雪后生涯黄菊长，年来心事白鸥知。文章千载传宗印，毋惜玄机露一丝。
次韵陈伯和
作者：周权
朝代：元

满襟风雪抱琴归，妙论如逢易九师。东阁观梅一樽酒，西窗剪烛十年诗。江湖汗漫心犹在，岁月峥嵘鬓已知。閒说少年都似梦，醉挥白笔写乌丝。
次韵陈可道
作者：周权
朝代：元

清谈洒洒许文休，袖有骊珠莫暗投。一味可人曲居士，半生取友石乡侯。无边风月归吟啸，有好溪山即钓游。目送孤云弦绿绮，落花风絮兴悠悠。
欧阳公虽不到杭而惠勤师思之因所居有涌泉出因名之曰六一泉
作者：周权
朝代：元

欧公天人世无匹，六物之中目为一。孤山山下西湖西，飞梦逍遥绕云石。凿开瑶窟迸银泉，水镜胸中湛虚白。是心洞洞何所容，内照此泉皆外物。坡翁好事镌苍珉，醉墨雄翻扛鼎笔。至今草木馀清辉，冠剑一时随戏剧。两翁神与造化游，鞭驾风霆挥八极。垂光后世几千年，名不可磨泉不竭。
欧阳学士过访
作者：周权
朝代：元

玉堂仙忽枉华镳，客舍如何采涧毛。袖有建溪春一掬，莱山石鼎煮银涛。
武城县
作者：周权
朝代：元

牛刀小试恢恢手，庭讼都无犴狱空。直把弦歌为县谱，寥寥千载接清风。
毗陵城东
作者：周权
朝代：元

数家烟火自成邻，寂寞荒祠野水滨。坏屋有基馀瓦砾，古坟无主自荆榛。暄风绿树莺声老，晓雨青郊虎迹新。四月三山山下路，野田犹殿菜花春。
水天一碧亭
作者：周权
朝代：元

吟鬓萧萧风雪客，黄河太华曾亲识。振衣舒啸巍然亭，目尽江淮天一碧。
水调歌头
作者：周权
朝代：元

亭小可容膝，真似寄鹩枝。客来休讶迫窄，老子只随宜。凫鹤短长莫问，鹏鴳逍遥自适，何暇论成亏。万事一尊酒，齐物物难齐。种株梅，移个竹，凿些池。添他无限风月，尽可着吾诗。世上黄鸡白日，门外红尘野马，役役付儿痴。起舞一挥手，天外片云飞。
水调歌头
作者：周权
朝代：元

十载几风雪，又酌玉京春。玉堂天上仙客，怜我倦红尘。却挽翩翩飞袂，东望赤霞晨气，高处访三神。上界足官府、翳凤快骑麟。感生平，歌慷慨，泪沾巾。天球苍佩，柰何偏属黑头人。岁晚相如多病，前日冯唐已老，憔悴不堪闻。长啸送明月，归枕北山云。
水调歌头·庆寿
作者：周权
朝代：元

天上有仙客，家世说南州。精神炯炯秋水，胸次纳青丘。带取括苍风月，来听蓬莱环佩，笑阅几春秋。袖有如椽笔，落纸烂银钩。拥红金，披紫绮，尽风流。斗杓插子，蓂开九荚恰生朝。正好年当富贵，再展青云步武，鬓影未萧骚。伫见纶音下，万里快封侯。
水调歌头·庆寿
作者：周权
朝代：元

潇洒晋文物，奇伟鲁衣冠。暂赋淮南招隐，泉石寄清闲。才压建安六七，胸吞云梦八九，余子笑谈间。未颉水苍佩，虹气射龙泉。烛花妍，沉水焕，酒波翻。左弧纪瑞，莱衣五色戏斓斑。庭列森森玉树，座拥骈骈珠履，金碗蔗浆寒。何以祝君寿，一笑指南山。
水调歌头·庆寿
作者：周权
朝代：元

过却元宵了，何处拥笙箫。喧传南州老子，花甲庆生朝。留取碧莲香露，为此玉壶春酒，风味胜葡萄。昨夜少微外，南极一星高。洒清谭，挥雪麈，尽风骚。金钗玉笋，笑供麟脯献蟠桃。得隽侯封千户，快意腰缠十万，此事付鸿毛。且挹阆风客，笙鹤伴游遨。
江村夜泊
作者：周权
朝代：元

山拥孤城枕大江，数间草阁寄吟床。月笼沙碛当窗白，风撼潮声拍枕凉。黄叶萧萧人不寐，青灯耿耿夜初长。云深老雁归何日，肠断蒹葭水一方。
汪良甫夜饮
作者：周权
朝代：元

潇洒一杯酒，临风写素琴。潮生春浦暗，月落夜城沉。拂曙星河淡，含烟草树深。长歌休语别，华发欲盈簪。
沁园春
作者：周权
朝代：元

说与黄花，九日今朝，同谁举觞。笑指点行囊，虽然羞涩，朅来闹市，怎忍荒凉。螯压橙香，酒浮萸紫，醉脱乌纱鬓欲霜。孤云外，是吾庐三径，归兴偏长。催人苒苒年光。问役役、浮生着甚忙。自东篱人去，总成陈迹，龙山饮散，几度斜阳。人物雕零。乾坤空阔，世事浮沉醉梦场。登高处，倚西风长啸，任我疏狂。
沁园春
作者：周权
朝代：元

阆风老仙，颉佩飞霞，翳凤骑麟。况眼窄乾坤，气凌河渭，胸吞渠禄，笔洒烟云。某水某丘，我觞我咏，物外何曾着一尘。萧闲处，狎沙鸥半席，更许谁分。图开家庆团栾。要说甚、垂弧岳降神。看延桂堂前，斑衣采采，茁兰阶下，玉树森森。绀发长新，丹芝未老，笑傲壶天不尽春。东山好，恐未容高卧，又起经纶。
沁园春·再次韵
作者：周权
朝代：元

混沌凿开，天险巍巍，东岩峻兮。是云髓凝成，半空高矗，天风吹裂，一线中开。妙出神功，高擎仙界，鸟道疑当太白西。凭高处，见云嘘岩腹，鼓舞风雷。落花香染桃鞋。快阔步青云志壮哉。便万里孤骞，超人间世，一枝高折，作月中梯。笔蘸天河，手扪象纬，笑傲风云入壮题。摩苍壁，扫龙蛇醉墨，翔舞徘徊。
沁园春·庆寿
作者：周权
朝代：元

缑山老仙，翳凤骖鸾，游戏尘寰。向五云深处，颉颃霞佩，三槐影里，突兀云冠。坐听玉笙，闲披宝笈，寄傲壶中日月闲。人都道，饮金茎秋露，风骨非凡。方瞳雪颔童颜。更清嚼梅花满肺肝。对银烛光中，霞杯麟脯，彩衣膝下，玉树芝兰。五老曾图，九龄初启，方寸心藏天地宽。从今去，记年年此酒，长对南山。
沁园春·次韵王尹赋东岩
作者：周权
朝代：元

娲皇补天，遗石两拳，几千仞兮。定苍龙擘峡，罅和天坼，浮屠卓锡，庐倚云开。世窄三千，天高尺五，日月低躔东复西。人间世，听晨昏钟鼓，撼半空雷。登临纱帽棕鞋。豁云梦、胸襟一快哉。想醉倚高寒，飞仙可挟，清游纪胜，俗子难梯。把酒乾坤，笑谭今古，崖藓摩挲认旧题。九关近，便骖鸾高举，云气徘徊。
沁园春·笑此山人
作者：周权
朝代：元

笑此山人，抛却白云，又来玉京。忆太华黄河，曾观钜丽，轻衫短帽，只恁飘零。鸥鹭洲边，杉萝溪上，尽可渔樵混姓名。瓶无粟，有西山芝熟，南涧芹生。底须役役劳形。但方寸宽闲百念轻。况末路逢人，眼应多白，东风吹我，鬓已难青。酒浪翻杯，剑霜闪袖，磊块频浇未肯平。何妨去，借相牛经读，料理归耕。
沈云趣
作者：周权
朝代：元

逃名萧散客，结屋跨云根。风月供千首，乾坤寄一樽。孤钟临水寺，长笛落梅村。读易筠窗下，超然隔世喧。
沛县
作者：周权
朝代：元

天连荒草入青原，古县残桥拥一廛。千载芒砀销王气，斜阳孤水落寒烟。
洞仙歌·谢欧阳学士偕陈众仲助教过访
作者：周权
朝代：元

京尘满鬓，汗漫游还倦。环佩玲珑惊梦断。恰玉堂仙伯，携取圜桥，词翰客、枉顾情何恋恋。衣冠何磊落，闲雅雍容，不把声光时自炫。漫轻敲团月，煮玉泉冰，□啸傲、几多萧散。笑归去，蓬莱跨清风，任香彻胸中，五千书卷。
济南原上
作者：周权
朝代：元

朔河春透冰未裂，黄芦伐尽洲渚阔。荒祠老栋压欲颓，古树无枝枯复活。长嘶飞骑抹流云，草舍微茫聚疏樾。夕阳返景低黄埃，漠漠平沙浩如雪。
浙江观潮
作者：周权
朝代：元

钱塘江上风飕飕，谁驱逆水回西流。海门山色暗蛾绿，翕忽澒洞惊吴艘。飞廉贾勇咄神变，倒掀沧溟跃天半。阗阗霹雳驾群龙，高击琼崖卷冰岸。初疑大鲸嘘浪来瀛洲，银山雪屋烂不收。又疑当时捍筑射强弩，至今水战酣貔貅。溪盈壑满留不住，怒无泄处潜回去。乘除消长无停机，断送人间几朝暮。吴侬何事观不休，落日沧波万古愁。汀蘋沙雁年年秋，海云一抹天尽头。
淮东早发
作者：周权
朝代：元

扁舟早发淮东城，城头急鼓催残更。水田漠漠白雁落，老树惨惨群乌惊。箵翁笱妇溢群蚁，重湖捲葑联云平。青旗茅屋竞呼酒，老我一醉消春酲。
淮海
作者：周权
朝代：元

浩浩长河涉要津，地连吴楚势雄分。夕阳一望连荒草，昔日几番吹战尘。夜静栖乌惊野月，高风寒雁落空云。年登巷陌家家酒，鱼蟹堆盘况味真。
清平乐
作者：周权
朝代：元

南楼剧饮，梦到清虚府。曲听霓裳难记谱。缥缈白鸾飞舞。桂花枝上秋光。翠云影里疏黄。殿冷姮娥不闭，人间散与清香。
清平乐·怀古
作者：周权
朝代：元

残山剩水，陌上多尘土。此地当时分汉楚。俯仰几番今古。暮云野树苍茫。秋风荒草沙场。极目寒鸦归外，数家篱落斜阳。
清溪张归云不嗜酒肉工诗安贫所作少年行因次其韵
作者：周权
朝代：元

五陵年少风流客，花间开宴春壶碧。豹胎熊掌罗玳筵，犀箸逡巡万钱值。绮罗吹香围肉屏，枨枨银甲喧瑶筝。高烧红蜡作长夜，白日过眼如流星。可怜气岸如山阜，雨散云飘不能久。繁华富贵惣如梦，昨日朱颜今白首。争如芝田野老衣悬鹑，饥撷芝术餐。芳年新诗日富不厌贫，谓有尧舜为吾君。少无逸乐老无戚，尺泽自可潜幽鳞。谁知清溪有鹤不可驯，白云浩荡青林春。
清溪深
作者：周权
朝代：元

连娟数里洲，翠筱何森森。微风动枯箨，谡谡鸣空林。雨散幽猿啼，野树烟沈沈。薄暮有遥棹，欸乃清溪深。
清真道院
作者：周权
朝代：元

空翠霏霏霭洞天，蹋云来访洞中仙。满襟诗思清如水，写尽松花一砚烟。
渔翁
作者：周权
朝代：元

转棹收缗日未西，短篷斜阁断沙低。卖鱼买酒归来晚，风飐芦花雪满溪。
渔翁
作者：周权
朝代：元

鹤发峥嵘两鬓丝，白鸥相近久忘机。绿蓑带雨不垂钓，閒扫秋云坐石矶。转棹收缗日未西，短篷斜阁断沙低。卖鱼买酒归来晚，风飐芦花雪满溪。
渔翁·其一
作者：周权
朝代：元

鹤发峥嵘两鬓丝，白鸥相近久忘机。绿蓑带雨不垂钓，閒扫秋云坐石矶。
游山寺
作者：周权
朝代：元

空林净如扫，石径穿岭细。绀庐出深树，飞湍下云际。偶逢赤髭侣，嘱我听真谛。菘肥斋钵丰，樾古佛灯翳。周檐棘篱短，野枳香入袂。夕磬两三声，半岩花雨霁。
溪上
作者：周权
朝代：元

薄云残雨晓天晴，暖翠浮岚入袂青。岸阁渔舟人不见，桃花深处水泠泠。
溪之滨
作者：周权
朝代：元

小雨净川绿，玩心鸥鸟群。拂藓憩幽磴，松花点衣巾。禅扃杳何处，疏磬时远闻。青烟湿山道，牛羊下斜曛。
溪村即事
作者：周权
朝代：元

寒翠飞崖壁，尘嚣此地分。鹤行松径雨，僧倚石阑云。竹色溪阴见，梅香岸曲闻。山翁邀客饮，閒话总成文。
满江红
作者：周权
朝代：元

湖海平生，恰都把、中秋负了。那更是、天悭乐事，阴多情少。离合悲欢俱有数，何须感慨添怀抱。喜今宵、对影亦成三，情逾好。天一碧，云如扫。白银阙，谁能到。想蟾枝不疑，寒光皎皎。圆少缺多如有恨，素娥孤冷应须老。付狂夫、一笑且徘徊，尊中酒。
满江红
作者：周权
朝代：元

独酌新丰，任疏放、从人不识。还只是、旧时把酒，秋风狂客。颠倒天吴归短褐，风涛岁月头将白。笑平生、尽有气如虹，难教屈。也不学，悲弹铗。也不作，谭扪虱。共梅花心事，岁寒冰雪。眼底山川徒历遍，胸中史记无雄笔。合归来、依旧饭吾牛，歌明月。
满江红·叶梅友八十
作者：周权
朝代：元

试问梅花，自逋仙后知音少。还又向、石林深处，结清边友。心事岁寒元不改，一生清白堪同守。历冰霜、老硬越孤高，精神好。心太极，天机早。闲共索，巡檐笑。只消他香影，都吟不了。五蕊三花才衍数，从头只数花为寿。管年年、南极照南枝，杯中酒。
满江红·次韵张元善
作者：周权
朝代：元

缟兔黔乌，送不了、人间昏晓。问底事、红尘野马，浮生扰扰。万古未来千古往，人生得失知多少。叹荣华过眼只须臾，如风扫。篱下菊，门前柳。身外事，杯中酒。肯教他萧瑟，负持螯手。漠漠江南天万里，白云入望何时到。倚西风、吼彻剑花寒，频搔首。
满江红·次韵邵本初登富春山
作者：周权
朝代：元

长啸登临，望不尽、海门修碧。人道□、江山高处，汉时遗迹。一自耕云人去后，几番烟草凝秋色。任掀空、骇浪卷银山，蛟鼍泣。尘世事，纷如织。云外径，闲舒立。问来今往古，几人高适。共拍栏干呼太白，欲倾沧海供豪吸。倚东风、无限客中愁，斜阳笛。
潘易斋写水墨梅
作者：周权
朝代：元

胸中一卷画前易，笔底万斛江南春。莫向冰纨写孤洁，从他水月自传神。
濯足
作者：周权
朝代：元

投迹处田野，野僧日相亲。昼棋松下石，夜榻山中云。流水何处鸣，涧芳漱馀春。濯足坐芳涧，浩歌复谁闻。
焦山寺
作者：周权
朝代：元

赤霞夜出扶桑东，海云卷浪凌虚空。刚风浩浩吹不去，崔嵬化作青莲宫。万衲月寒清梵寂，四面沈沈皆海色。钟声不许到人间，自送潮音落寒碧。
牧童词
作者：周权
朝代：元

我牧不惮远，牧多良苦辛。所幸牧已狎，驯扰无败群。平原湿春烟，碧草何披纷。大牛隐重坡，小牛饮芳津。旦出露未晞，及归景常曛。时复扣角歌，歌俚全吾真。取乐田野间，世事非所闻。歌阑卧牛背，仰见天际云。
牧羝行
作者：周权
朝代：元

朔风吹沙浩漫漫，冷光射目愁云昏。茫茫大漠亘万古，何处有路通中原。群羝牧老草枯死，倚节自誓无生还。餐毡啮雪气自倍，婉娈儿女怀饥寒。夜长空望汉月白，几度吊影怜羁单。已将傲兀压忧患，独仗大义排坚顽。此生自信羝不乳，岂意雁足传间关。归来属国岂不厚，区区一饭皆君恩。
玄上人
作者：周权
朝代：元

安禅简清素，趣与外迹绝。玄谈落松风，洒我一襟雪。逍遥雨花外，岂复念浊热。夜久白河沈，挂檐耿疏月。
王张二提举携酒驿亭饯别因次同舟李彦谦韵
作者：周权
朝代：元

立马沙头一壶酒，故人饯客官河道。水蒲芽白沙柳青，东风点拂春多少。春波浩荡快杨舲，满目好山青不了。人生漫浪如浮萍，世味苦辛如食蓼。天游笑我外形骸，俗眼从渠分丑好。秋毫太山两不足，箕斗虚名我何有。人间汨汨声利场，昨日少年今白首。繁华万事风雨歇，曲树深池几芳草。凄凉旧燕语乌衣，飘零老鹤归华表。忆曾高楼夜呼酒，剪烛听歌声缥缈。酒酣耳热捐宝钗，客主相欢意倾倒。只今憔悴酒徒散，桃花已笑刘郎老。胸中耿耿尚如昨，濯足新丰歌浩浩。揽衣中夜起徘徊，抚剑灯前感冲抱。参横天外落霜鸿，一声画角秦淮晓。
甓社湖
作者：周权
朝代：元

碧天如幕沈云影，飞廉不怒银涛静。骊龙正睡贝宫寒，一镜光凝青黛冷。数声渔笛来何处，白鸟双双忽飞度。夜深明月生孤篷，人在广寒卧风露。
甓社湖冻合舟胶不行借陈彦谦韵
作者：周权
朝代：元

天风吹涛搅琼汁，崩腾一夜坚如石。白银色界曙光寒，粼粼失却玻璃碧。篙师竞击声礌硠，千搥撼动鲛人室。孤篷正似莲叶舟，安得乘风从太乙。
用前韵
作者：周权
朝代：元

夏郊景气清，况我冲抱幽。深居节已换，眷眷怀良俦。人生磊磈胸，要贮壑与丘。振衣一长啸，凉吹来飕飕。贯石有飞泉，隐见晴云浮。初疑奏琴筑，忽若鸣琅球。寒光荡林翠，爽气涵山楼。相期濯尘缨，慰此情好脩。引瓢酌深绿，素赏欢已酬。了忘区中缘，便欲为此留。松深日云夕，练纨早知秋。彼美天际云，归来宿岩陬。
田家辞二首
作者：周权
朝代：元

生长？亩中，稼穑少已谙。既壮忽复老，支羸谢锄芟。小舟杙断沟，鸡鸣松树檐。农閒子于茆，春至妇亦蚕。出门无远途，一室常团栾。所期年岁登，更愿官府廉。官污岁复歉，我突何由黔。篱畔白板扉，墙头乌桕树。负暄鹤发翁，衣绽纫老妪。群儿嬉翁前，丁壮入场圃。忽闻新诏下，昨日减租赋。比邻喜津津，手额递相语。悍吏无叫嚣，晏然处环堵。丰年乐无涯，况乃生乐土。床头酒新篘，前村赛神鼓。
田家辞二首·其一
作者：周权
朝代：元

生长？亩中，稼穑少已谙。既壮忽复老，支羸谢锄芟。小舟杙断沟，鸡鸣松树檐。农閒子于茆，春至妇亦蚕。出门无远途，一室常团栾。所期年岁登，更愿官府廉。官污岁复歉，我突何由黔。
田家辞二首·其一
作者：周权
朝代：元
体裁：古风

生长�亩中，稼穑少已谙。既壮忽复老，支羸谢锄芟。小舟杙断沟，鸡鸣松树檐。农閒子于茆，春至妇亦蚕。出门无远途，一室常团栾。所期年岁登，更愿官府廉。官污岁复歉，我突何由黔。
田家辞二首·其二
作者：周权
朝代：元

篱畔白板扉，墙头乌桕树。负暄鹤发翁，衣绽纫老妪。群儿嬉翁前，丁壮入场圃。忽闻新诏下，昨日减租赋。比邻喜津津，手额递相语。悍吏无叫嚣，晏然处环堵。丰年乐无涯，况乃生乐土。床头酒新篘，前村赛神鼓。
病起
作者：周权
朝代：元

坐学跏趺念已轻，偶亲药裹识参苓。半年多病头应白，万事无心梦转清。剩有农谈来野老，已无官况忤山灵。不嫌革带频移眼，得似梅花太瘦生。
白水晁居士名家驹也脱俗嗜饮所居有断崖夕翠轩留偈而化赋此寄悼
作者：周权
朝代：元

晁子摩尼珠，照彻白水源。不啜赵州茶，不面达磨禅。山饼泼乳酒，潇洒夕翠轩。飘然忽谢去，遗偈如涛翻。逝鸿无留影，落叶返故根。寂照本非灭，今灭昔岂存。苍苍断崖阴，寒栘自清妍。
白石庵
作者：周权
朝代：元

地幽山气霭空岚，落叶萧萧白石庵。归鹤一声无觅处，松梢擎月影毵毵。
百字谣
作者：周权
朝代：元

登临把酒，问黄楼人去，几番风雨。妙绝颍滨楼上赋，坡老龙蛇飞舞。千载风流，两翁笑傲，淮泗归谭麈。衣冠安在，我来空自延伫。下视阛阓喧尘，惨昏烟落日，西风鼙鼓。昔日争雄怀楚霸，百万屯云貔虎。世事茫茫，山川历历，不尽凭阑思。城头今古，黄河日夜东去。
百字谣·久雨得晴再用韵
作者：周权
朝代：元

海棠开也，问底事悭晴，檐花犹落。可惜风流天不借，都逐闲花浮薄。冷雨难禁，红脂洗脱，半露肤如玉。东风解事，未教飞点吟屋。清晓多谢天公，着晴暾烘透，嫣红重簇。欲谢看来还更好，犹自秾芳艳烁。瘦杜无情，老苏有句，未用论凄独。春愁多少，直拚付与春醁。
百字谣·再用韵
作者：周权
朝代：元

粗桃俗李，漫眼底纷纷，等闲开落。得似花仙夸艳质，暖透胭脂犹薄。梅不同时，芳心难聘，空妒肌如玉。自然佳丽，不须归荐华屋。最好一抹彩云，轻盈飞不去，漫空高簇。霁日浓薰浑欲醉，照映光风眩烁。遍倚栏干，狎渠清赏，聊为怜幽独。簪花醉也，夜深犹索芳醁。
百字谣·水连天碧
作者：周权
朝代：元

水连天碧，更山光蘸绿，春醅初泼。不尽长淮平似掌，漠漠乱云堆雪。彩笔留诗，画船载酒，曾醉沙头月。胜游历历，输他鸥鹭能说。犹念歌吹楼西，执红牙度曲，那时留别。一片离愁天共远，目送征鸿明灭。杨柳春初，梅花雪后，旧梦还消歇。多情如许，教人添几华发。
百字谣·海棠
作者：周权
朝代：元

轻阴滞雨，正社燕新来，东风院落。十万红妆梳洗罢，翠袖春寒犹薄。富贵天姿，风流睡足，酒晕潮红玉。个般艳丽，怎教不贮金屋。遥想宫锦城中，向碧鸡坊里，笙歌围簇。万炬烧春花底宴，眩转红光相烁。对此翛然，向人如有诉，不禁清独。浩歌此曲，为渠倾倒尊醁。
相逢吟
作者：周权
朝代：元

客从郢中来，抗志青云表。持螯共拍浮，江远孤舟小。寒夜潮气白，楚树晴乌早。酒阑起推篷，落月在西岛。
看镜
作者：周权
朝代：元

年华暗逐水东流，试拂青铜满袖秋。病发易凋成种种，壮心不竞付休休。风霜道路知添老，烟雨关山不奈愁。何日赋归林下去，一樽聊与慰萧飕。
社日
作者：周权
朝代：元

端居忘节序，物化静中观。远岫春云淡，深村社雨寒。溪花红映屋，阶树绿平阑。喧醉田间叟，鸡豚日暮欢。
秋原
作者：周权
朝代：元

晴烟淡秋原，枯梢翳残叶。兰芷徒自妍，芳馨谁采掇。岂无同心人，岁月念飘忽。咏思河水深，迢迢暮云合。
秋日
作者：周权
朝代：元

石脉泉花蘸眼明，竹根沙路旧经行。云归天际山容澹，日落江头雁影横。梧叶庭除秋渐老，豆花篱落晚初晴。客行迢递归心远，烟火苍茫起暮程。
秋霁
作者：周权
朝代：元

梧雨声乾爽籁生，年华流水鬓星星。夜涵露气漫漫白，秋入山光楚楚青。攲树带蝉侵竹座，断云和雁落芦汀。酒醒谁鼓松风操，炷罢炉薰洗耳听。
立春
作者：周权
朝代：元
体裁：诗

宴罢春盘转晓风，乾坤生意浩无穷。宿云新卷山前雨，元气淋漓万木中。
立秋日晚坐
作者：周权
朝代：元

山云漠漠树苍苍，风荐池荷满意香。独据绳床眠未得，一檐风雨夜初凉。
端午
作者：周权
朝代：元

河上人家插艾蒿，纷纷炊黍荐香醪。客怀寥落真无那，暮雨孤舟读楚骚。
答张渭滨
作者：周权
朝代：元

与子三年别，相思日几回。携琴松下石，沽酒陇头梅。驿远诗难寄，山深雁不来。渭滨千亩竹，瞻溯重徘徊。
答褚思古
作者：周权
朝代：元

褚公何为者，处钝以藏兑。哦诗古松根，古人思远诣。疏懒意自真，客至忘冠带。流俗岂同调，目击趣自会。素琴固不泽，抱朴乃不败。悠然流水意，本在徽弦外。溪暖潜鳞跃，野夕归鸟逝。与子尽樽中，渔舟具清濑。
紫凤吟
作者：周权
朝代：元

楚客青绮裘，售我紫凤图。且言观祥瑞，与子悬座隅。裴回感客意，因以致我辞。不能鸣朝阳，高翔碧梧枝。惜哉五章备，乃向缣素施。我图已在褐，颠倒随天吴。殷勤谢客去，玩目非所娱。
纪信叹
作者：周权
朝代：元

沛中龙奋芒砀云，咸阳楚炬三月焚。两雄角起鹿在野，三户有楚无强秦。貔貅百万纷如雪，戈矛尽染英雄血。旗旄晓蔽天河云，兵尘夜暗中原月。荥阳数载战不休，重围食尽汉亦忧。将军诈帝出降楚，脱帝虎口真良筹。无何诸将已平楚，事定论功裂茅土。独无旌美到将军，不得褒名纪盟府。男儿死节志已酬，瞑目地下夫何求。吁嗟功怨俱悠悠，汉廷雍齿还封侯。
纪梦
作者：周权
朝代：元

夜炉翳红金，玉虫堕玄煤。嗒然据槁梧，一适何悠哉。冷风渺真趣，宝界开玻瓈。彷佛蓬与瀛，珠宫映瑶台。飞檐翼丹碧，复砌明角圭。仙姝粲华星，靓服纷素霓。双吹紫鸾笙，劝我白玉杯。为我洗尘秽，层襟雪崔嵬。空明溯高寒，云影相徘徊。清诗吐奇怪，可讽不可题。觉来已忘言，月在枝南梅。
羸骥行
作者：周权
朝代：元

高秋吹霜沙草衰，駉駉牧野无龙媒。伶俜羸骥空伏枥，长秸短豆随驽骀。筋耸脽高眼如井，月冷沙空徒顾影。飒辣长嘶万里心，雄姿困顿无由骋。乃知天闲十二屯如云，龙膺豹股八尺身。蹴翻青云振绿发，金羁照耀皇都春。朝辞天山暮碣石，飞电流云迈无迹。风吹欲轧拳毛騧，意气能倾照夜白。短衣奚官霜虬须，圉养刍粟多遗馀。绝怜羸骥不满腹，剪刷犹可同驰驱。我欲进之嗟远道，神全形枯难自好。按图举世识骊黄，怀哉骏骨秋风老。
舟行阻潮
作者：周权
朝代：元

江流浩浩吞长天，打篷巨浪翻银山。篙师维舟不敢发，东望微茫尽溟渤。荒村古渡生客愁，丹枫落叶秋飕飕。夜半西风卷江雨，咿轧数声闻过橹。风收雨霁晨气清，金乌荡漾波间明。舟人欢呼指归路，十幅蒲帆顺风去。
花心动·次韵咏荼蘼
作者：周权
朝代：元
体裁：词

翠雾前驱，舞青蛟、飞动一檐晴色。银凤翻空，球雪生香，风韵天然奇特。素艳连娟清露晓，搜香处、蝶栖难觅。这天与、水沉富贵，诗翁消得。好是神仙姑射。拥翠被香寒，甚般标格。特立春深，清閟兰幽，孤注惯谙寥寂。惜芳但恐东风老，怕香屑、碎琼堪惜。又不道、流年催人暗掷。
荷亭名清远托意数语
作者：周权
朝代：元

养素任疏拙，卜亭类蜗盘。俯兹一酌池，湫隘良可叹。谁知方寸中，而有万顷宽。天光发虚白，心湛水不澜。彼美君子华，寓目道所存。风细晨气润，月澄夜香寒。吸香咽沆瀣，光霁融肺肝。兴寄言莫写，念适趣自閒。永怀爱莲翁，时复一凭栏。
荼蘼和韵
作者：周权
朝代：元
体裁：七言律诗

东风架上剪青瑶，小院阴阴閟阒寥。白凤联翩翻露彩，翠虬夭矫驾烟条。坐来芳荫吟逾好，嗅尽清香醉已消。见说唐宫寒食宴，借渠风味酒中飘。
蒲萄酒
作者：周权
朝代：元

翠虬夭矫飞不去，颔下明珠脱寒露。累累千斛昼夜舂，列瓮满浸秋泉红。数宵酝月清光转，秾腴芳髓蒸霞暖。酒成快泻宫壶香，春风吹冻玻瓈光。甘逾瑞露浓欺乳，曲生风味难通谱。纵教典却鹔鹴裘，不将一斗博凉州。
蝶恋花
作者：周权
朝代：元

罗绮香浓尘满道。耳热笙歌，又酌都城酒。离别中年徒感旧。骊驹抹电曾年少。砧杵西风寒意早。谢尽芙蕖，开到黄花了。独客自怜音信杳。夜来归梦怀江表。
蝶恋花·夜酌荷亭
作者：周权
朝代：元

数亩宽闲吾老圃。着个茅亭，斗大无多子。水槛水花明楚楚。洒然不受人间暑。夜悄虚阶初过雨。酒浅香深，风味清如许。沁薄吟襟时挹伫。多情凉月还窥户。
褚涧月
作者：周权
朝代：元

道人澹无为，懒散忘盥栉。扫石秋树根，曙涧濯残月。袖浥水光润，履带水翠滑。虚阑倚云歌，清猿共孤绝。
西山
作者：周权
朝代：元

西山一何佳，税驾谢嚣尘。独往殊有趣，野鹿如亲人。泠泠涧下水，练练山际云。幽憩任疏散，岸帻青枫林。
西山书馆植菊为邻豕所践
作者：周权
朝代：元

耽书息世虑，种菊祛俗尘。閒携手中书，往访西家邻。雨露分寸苗，书暇策我勤。无何彼艾豭，纵逸戕其真。怀哉楚屈平，憔悴穷夕曛。荣枯固有数，怅然念芳芬。信知洛中花，乃坏逸骥群。宁如拥肿樗，不夭匠石斤。挟策嗟自误，亡羊监前因。所贵本根在，生意喜复信。岁晚同襟期，而我及数君。采芝岂辞汉，种桃非逃秦。摘英泛浊醪，孰非东篱人。
西村
作者：周权
朝代：元

松声翠气薄吟衣，曲径盘盘护槿篱。野碓舂泉分涧急，山钟送曙出云迟。人家绿艾端阳节，天气黄梅细雨时。刈麦稼秧农事足，西郊生意绿无涯。
西瓜
作者：周权
朝代：元
体裁：诗

当年传种非东陵，蒲萄石榴来与并。碧壶深贮白沆瀣，霜刃冻割黄水晶。豪家宴客侯鲭列，浊酒鲸吞嫌内热。此时专席荐冰盆，分与风前满襟雪。
西轩
作者：周权
朝代：元

幽梦初圆昼景长，黄鹂声歇燕飞忙。西轩过雨春云合，绿气浓薰笔砚香。
访友
作者：周权
朝代：元

閒携绿玉枝，远诣诗老家。断涧秋木落，寒沙炯泉花。高谈意偶合，脱落偪仄歌。从容饭雕胡，屡瀹粟粒茶。亦复事文翰，醉字萦秋蛇。慷慨振吟袂，归途及栖鸦。
访张山民
作者：周权
朝代：元

又携诗卷出，几度不逢君。枯沼肥添雨，寒松暖借云。山窗多树色，石径老苔纹。后夜梅应发，清尊拟共分。
访陈子高德星堂
作者：周权
朝代：元

短策青衫借晚凉，偶来谈笑德星堂。竹深四壁生虚籁，山近半村无夕阳。池折泉声归座爽，松蒸云气湿衣香。萧然门巷无轮鞅，隐几观书味更长。
读张巡传
作者：周权
朝代：元

我怀张睢阳，厉节刚不吐。妖氛暗㝢县，奋迅提虎旅。凭城怒裂眦，忠勇激肺腑。擐甲四百战，奇计不可数。江淮卒保障，藉此奠唐土。可怜将孤军，机势已莫禦。食尽兵亦穷，爱妾入鼎釜。雷南空桓桓，馀勇不可贾。身城遂俱亡，大义著君父。人孰不能守，公守以死拒。人孰不有死，公死乃其所。繁霜表贞松，迅水知砥柱。当时偷生辈，淟涊犹妾妇。青灯抚遗编，英气凛千古。
读张巡传
作者：周权
朝代：元
体裁：古风

我怀张睢阳，厉节刚不吐。妖氛暗宇县，奋迅提虎旅。凭城怒裂眦，忠勇激肺腑。擐甲四百战，奇计不可数。江淮卒保障，藉此奠唐土。可怜将孤军，机势已莫禦。食尽兵亦穷，爱妾入鼎釜。雷南空桓桓，馀勇不可贾。身城遂俱亡，大义著君父。人孰不能守，公守以死拒。人孰不有死，公死乃其所。繁霜表贞松，迅水知砥柱。当时偷生辈，淟涊犹妾妇。青灯抚遗编，英气凛千古。
读陶渊明传
作者：周权
朝代：元

渊明任疏散，出处皆逍遥。悠然解县组，不折五斗腰。晴川风日佳，归舟喜摇摇。及门对妻子，不觉衣囊枵。居贫道则腴，念澹迹已超。时复会田家，兴至不待邀。种豆在南山，种苗在东皋。投閒偶成趣，心逸身匪劳。孤怀托素琴，万事付浊醪。乐天以乘化，内适何陶陶。若人渺何许，世远不可招。千载东篱花，寒香翳丛蒿。采采不盈掬，伫立秋风高。
读骚
作者：周权
朝代：元

灵均忠愤不能平，写尽芳兰杜若情。底事楚烟湘雨外，梅花不肯与骚盟。
谢僧茗饼
作者：周权
朝代：元

僧达无生机，寂念若冰冷。汲来石根泉，瀹以云腴饼。舌端味枯禅，了然发深省。归策石林空，清飔下松顶。
谢惠桂花赋
作者：周权
朝代：元

清梦曾游白帝乡，手挥云汉酌天浆。文经五纬星辰粲，笔染三秋风露香。暂谪尘寰隐丛桂，好排阊阖赋长杨。偶来访我山云里，落袖骊珠照夜光。
谢欧阳学士
作者：周权
朝代：元

曾洒骊珠被短编，七襄欲报邈天孙。空怀春草池塘梦，莫写梅花水月魂。台阁文章端典雅，山林气质借清温。床头萍绿多矜色，长价还从薛卞门。
谪仙楼
作者：周权
朝代：元

大罗仙人李太白，秋水疏莲浮玉色。一来金马玉堂中，诗酒猖狂天子客。飘飘豪气秋风起，登楼曾醉山东市。放浪形骸宫锦袍，荣华富贵东流水。酒酣挥洒翻河笔，险语能令神鬼泣。至今光焰照尘寰，一字堪偿双白璧。我来怀古空悽怆，风月千年尚无恙。何时相见昆崙丘，汗漫从游九天上。
贺新郎·庆寿
作者：周权
朝代：元

凉浸瑶空月，正寿星、光彩遥烛，少微躔次。鹤发仙翁还笑道，恰则揆予初度。好文物、衣冠翘楚。雪跨冰悬神炯炯，尽襟怀、清酒金茎露。真好个，神仙侣。欢呼竹外开尊处，正炰凤烹麟，环列珠歌翠舞。烛影酒光相眩转，谭笑风生玉麈。戏膝下、彩衣容与。只恐未闲经济手，更十年、又起蟠溪吕。颉霞佩，看高举。
贺新郎·庆寿
作者：周权
朝代：元

凉浸瑶空月，正寿里、光彩遥烛，少微躔次。鹤发仙翁还笑道，恰则揆予初度。好文物、衣冠翘楚。雪跨冰悬神炯炯，尽襟怀、清酒金茎露。真好个，神仙侣。欢呼竹外开尊处，正＊凤烹麟，环列珠歌翠舞。烛影酒光相眩转，谭笑风生玉尘。戏膝下、彩衣容与。只恐未闲经济手，更十年、又起蟠溪吕。颉霞佩，看高举。
贺新郎·次韵
作者：周权
朝代：元

清啸西峰月，记曾经飘飘霞佩，御风飞度。知道仙家蟠桃宴，此夕洞关无阻。看多少往来鹤驭。分得九霞春色醉，听玉笙、清奏云深处。好天上，神仙府。俗尘笑我山中侣。叹匆匆归后，依旧松烟萝雨。万事一闲都了却，说甚官为柱史。尽拚得、此生韦布。齑粟一孟安岁晚，课儿童、闲诵梅花赋。这些福，老天与。
贺欧阳公除翰林学士
作者：周权
朝代：元

除书飞下五云端，光焕蓬莱紫气间。照世声名山岳重，绝尘襟度雪霜寒。玉堂昼永紬书好，紫砚春浓草诏閒。入觐清光天咫尺，又分莲烛下金銮。
贺欧阳公除翰林学士
作者：周权
朝代：元

高寒禁署含冰玉，瀛洲老仙岩电目。袍锦团团紫凤花，帽光隐隐青螺粟。丝纶夜半催宣布，香艳宫壶新雨露。砚池一滴紫毫春，霶霈恩波遍寰宇。
赠云趣道人
作者：周权
朝代：元

玉笙声断海风寒，曾访丹丘觅大还。万里蓬瀛黄鹤晚，十年云水白鸥閒。花开把酒吟消日，茶罢携琴坐看山。笑杀红尘吹客梦，神仙元只在人间。
赠别
作者：周权
朝代：元

之子梁园彦，才华迥不群。书灯双鬓雪，野饭一犁云。久病怜为客，多愁忍送君。钟山吾旧隐，不用勒移文。
赠别
作者：周权
朝代：元

南雁归应尽，携书始问程。别离情易恶，贫贱意难明。树色春城暗，钟声晓寺清。孤灯山驿酒，后夜共谁倾。
赠松崖道士
作者：周权
朝代：元

名山历遍气飘浮，面带风霜雪满头。碧涧寒通丹井曙，青松影落石坛秋。布袍洗药香犹湿，砂釜藏茶火自留。笑问阆风何处是，追游还许借青牛。
赠画牛褚冰壑
作者：周权
朝代：元

魁形硕骨高崚嶒，弭角垂耳行凌兢。蹇余已向田间老，一见此图知画好。春郊雨后烟草肥，吴犍十角相追随。前行过浦一回顾，后行觳？不敢渡。牧儿笑怒急掉鞭，茧栗劣黠冲争先。蓑衣不脱春烟煖，一笛斜阳牛背稳。虽然此笔全于天，安能为我耕砚田。我今身似扶犁者，此景此牛何必写。好从天厩图骅骝，气厉八极凌高秋。
赠画牛褚冰壑
作者：周权
朝代：元
体裁：古风

魁形硕骨高崚嶒，弭角垂耳行凌兢。蹇余已向田间老，一见此图知画好。春郊雨后烟草肥，吴犍十角相追随。前行过浦一回顾，后行觳�不敢渡。牧儿笑怒急掉鞭，茧栗劣黠冲争先。蓑衣不脱春烟煖，一笛斜阳牛背稳。虽然此笔全于天，安能为我耕砚田。我今身似扶犁者，此景此牛何必写。好从天厩图骅骝，气厉八极凌高秋。
赠笔工王子玉兼能书
作者：周权
朝代：元

兰陵有客髯如戟，吴霜满鬓秋萧瑟。广寒偷拔老兔毫，归寓管城汤沐邑。兴来忽驾钱唐舟，惠然访我苍山陬。酒酣作字大如斗，玄云落纸香浮浮。我惭识字先白首，故砚磨穿笔如帚。与君邂逅两忘年，暮雨江湖一樽酒。
赠雷紫崖高士曾筑室於华山
作者：周权
朝代：元
体裁：古风

紫崖高人头欲雪，神清貌古髯过膝。秃蛟入砚生云烟，叱咤风雷鬼神泣。清霄幽梦回瑶坛，鼎中龙虎催九还。飘然晞发太华顶，醉睨海浪天风寒。朅来访我苍溪浒，白石清泉不堪煮。共谭世事两茫然，竹屋青灯夜深雨。
赤壁泛舟
作者：周权
朝代：元

赤壁之山何崚嶒，下有江水何清泠。天空月出夜寥泬，玻瓈万顷涵秋冰。为问黄州雪堂老，迁官何如谪官好。酒酣携客夜挐舟，忧患都将谈笑了。划然长啸来天风，神游八极世虑空。但见横江秋露白，错落低垂斗柄红，举袂欲挹浮丘公。洞箫声断潜蛟舞，月下清尊贮千古。老瞒当日困周郎，十万楼船斗貔虎。烟销水冷沈戈矛，空馀野燐寒沙头。江山牢落满陈迹，追忆往事怀风流。胜游到我知几度，感昔视今犹旦暮。乾坤何事老英雄，滚滚长江自东去。
赵子华乃蹶弛之士齿新气锐痛饮豪吟座中未有出其右者
作者：周权
朝代：元

赵君胸吐虹五色，饮酒哦诗世无敌。夜寒濯发当银潢，酒星飞入锦绣肠。眼花耳热忘尔汝，笔阵如云来黩武。百番玉版连秋霜，空中错落天葩香。千奇百怪驱风雨，露泄玄机鬼神语。须臾收敛寂无哗，依然醉盌翻流霞。
赵子华乃蹶弛之士齿新气锐痛饮豪吟座中未有出其右者
作者：周权
朝代：元
体裁：古风

赵君胸吐虹五色，饮酒哦诗世无敌。夜寒濯发当银潢，酒星飞入锦绣肠。眼花耳热忘尔汝，笔阵如云来黩武。百番玉版连秋霜，空中错落天葩香。千奇百怪驱风雨，露泄玄机鬼神语。须臾收敛寂无哗，依然醉碗翻流霞。
过上居
作者：周权
朝代：元

数里榕阴合，迢迢过客稀。溪烟桑子熟，山雨药苗肥。窗冷云侵坐，琴清月在扉。怡然无俗事，我已早忘机。
进履桥
作者：周权
朝代：元

博浪沙头恨未消，毙秦践项不终朝。汉家四百年宗社，开辟洪基在此桥。
送友东归
作者：周权
朝代：元

东华厌逐软红尘，一见潘郎兴味真。落落孤松霄壑志，昂昂野鹤水云身。关山客梦三更月，驿路梅花十里春。谁唱渭城朝雨曲，坐中愁绝未归人。
送狸奴无言师
作者：周权
朝代：元

香积清斋禅老家，地无馀鼠涴尘沙。狸奴不用惭尸素，清夜蒲团伴结伽。
道傍即事
作者：周权
朝代：元

閒马嘶云牧远芜，高原下隰尽耕锄。太平里巷都无事，老卒支颐听读书。
邳州
作者：周权
朝代：元

百战残城古下邳，白门楼下草萋萋。古来多少英雄恨，落月城头乌夜啼。
郊行
作者：周权
朝代：元

瘦藤扶我陟层冈，远塔招人到上方。跻胜喜随双足健，幽寻翻得一身忙。春生涧壑蒸云暖，露滴松杉染袖香。景物牵诗吟不了，水声山色意偏长。
郭外
作者：周权
朝代：元

郭外人家少，渔村飏酒旗。江云低压树，沙竹细穿篱。地暖梅花早，天寒潮信迟。夕阳烟景外，倚杖立移时。
采莲曲
作者：周权
朝代：元

越溪女郎十五六，翠绾香云双凤蹙。嫣然一笑似花妍，艳试新妆照湖绿。罗衣露浥红芳秋，少年陌上情绸缪。兰桡容与隔花语，惊散鸳鸯生晚愁。莲花莫折茎有刺，藕丝易断针难度。清歌一曲入湖烟，空载香风满船去。
野寺
作者：周权
朝代：元

舣棹投兰若，逢僧话白头。百年王谢燕，万里海翁鸥。流水山门古，閒云野殿秋。夜深钟磬绝，鹤唳楚山幽。
野趣
作者：周权
朝代：元

地偏居自稳，石路接平田。云合茅檐树，雨添花涧泉。空山晴滴翠，远水绿生烟。唤酒青林渡，斜阳系客船。
金山妙高台
作者：周权
朝代：元

妙高台上金为界，不二门中铁作关。万古云根擎梵刹，六朝山色入僧阑。浮沈世事风涛外，突兀楼台宇宙间。往古兴亡多少恨，夕阳送尽暮钟寒。
金山龙游寺
作者：周权
朝代：元

金山突兀摩青冥，六鳌驾海来蓬瀛。风涛卷雪撼不动，中流涌出毗耶城。山僧眼底乾坤阔，俯瞰朝暾乘落月。钟声薄暮来蜃楼，灯影晴霄入蛟窟。马衔韬怪苍龙蹲，听法卧护孤云根。参旗历落倚阑楯，金碧照耀沧海门。天光万顷涵虚碧，扁舟独舣玻瓈国。六朝兴废几英雄，往事云浮江露白。穷高一览双眼明，天风洒我毛骨清。淮山数点不可写，矫首九万抟风鹏。
金焦两山
作者：周权
朝代：元

海暾红处谒仙山，不管刚风客棹寒。一鉴寒光开玉匣，两螺青黛落银盘。天低塔影搀云耸，地窄钟声度水宽。羡杀禅心如止水，任教四面自波澜。
金陵怀古
作者：周权
朝代：元

繁华富贵逐风飘，玉树酣歌似昨朝。千载英雄总丘陇，六朝兴废付渔樵。花空紫禁人烟合，路断金根王气销。旧事已随流水远，澄江夜夜自平潮。
锦鸡
作者：周权
朝代：元

巴山灵鸟初离群，葳蕤丽组云锦文。羽翎新刷爪距利，采色胜似沙头鸳。晴暾入户烂相射，嗉中有物垂红碧。绶光若若花盘绦，出示山童有矜色。文章固足媒尔身，雕笼拘絷还悲辛。区区啄饮岂不厚，情深野树溪云春。
长城
作者：周权
朝代：元

长城峨峨起洮水，盘踞蜿蜒九千里。朔云浩浩天茫茫，悲笳落日腥风起。犹传鬼神风雨夕，知是当时苦苛役。征人白骨掩寒沙，化作年年春草碧。祖龙为谋真过计，自成限域非天意。力穷城杵怨声沈，祸起萧墙险难恃。岂知一朝貔虎来关东，咸阳宫殿三月红。
阙下遥瞻
作者：周权
朝代：元

乾坤瑞气蔼燕山，天仗初开虎豹关。金爵觚棱银汉表，玉阶平墄綵云间。紫泥香暖春宣诏，清跸声寒晓趣班。千载明良今庆会，喜看新雨涤尘寰。剑佩声磨九轨衢，欢传虎拜听嵩呼。一天雨露流春泽，万古山河壮地图。造化机缄新宇宙，太平气象又唐虞。丹心一寸葵倾处，夜夜泰阶明六符。穆穆皇风世道淳，吾君敛福锡斯民。六龙日焕彤墀晓，五凤云深紫禁春。洞达遐荒无异俗，痒疴疾痛视同仁。野人亲睹朝纲整，可是乾坤气象新。
阙下遥瞻·其一
作者：周权
朝代：元

乾坤瑞气蔼燕山，天仗初开虎豹关。金爵觚棱银汉表，玉阶平墄綵云间。紫泥香暖春宣诏，清跸声寒晓趣班。千载明良今庆会，喜看新雨涤尘寰。
阙下遥瞻·其三
作者：周权
朝代：元

穆穆皇风世道淳，吾君敛福锡斯民。六龙日焕彤墀晓，五凤云深紫禁春。洞达遐荒无异俗，痒疴疾痛视同仁。野人亲睹朝纲整，可是乾坤气象新。
阙下遥瞻·其二
作者：周权
朝代：元

剑佩声磨九轨衢，欢传虎拜听嵩呼。一天雨露流春泽，万古山河壮地图。造化机缄新宇宙，太平气象又唐虞。丹心一寸葵倾处，夜夜泰阶明六符。
除夕长河客舟
作者：周权
朝代：元

爆竹声中岁又阑，画船列烛照波寒。清樽今夕同谁饮，自买梅花对烛看。
雨后
作者：周权
朝代：元

鸣鸠村暗晓寒天，白水交流乱野田。落尽残红春不管，一川风雨阁榆烟。
雨后观荷
作者：周权
朝代：元

云敛湖天玉界明，洗妆拥出万娉婷。水光泼眼晴方好，花气撩人远益清。夜月阑干人不寐，晚风襟袖酒微醒。女郎急桨归何处，隔浦时闻语笑声。
雪后
作者：周权
朝代：元

野梅香暖雪初晴，客子离居意似僧。欲策陈玄供醉帖，砚寒犹带夜来冰。
雪轩高士以白纻制服作歌戏赠
作者：周权
朝代：元

经冰纬玉纷纵横，三盥寒露方织成。晓机裂下不敢玩，一道雪瀑来中庭。天然精洁不可涴，犀熏麝染惭吴绫。制成素服轻于雪，雅称仙官锵佩玦。星斗离离夜插椽，高兴飘飘白银阙。乘风便鞚紫鸾车，琼箫吹落蓬莱月。
雪霁
作者：周权
朝代：元

寒侵竹屋瓦灯青，独据枯梧兴似僧。落月推窗看残雪，梅花半树一溪冰。
青杏儿·两鬓点霜花
作者：周权
朝代：元

两鬓点霜花，汉南柳、心事蹉跎。幼舆只合居岩谷，绳床近竹，柴门临水，任我婆娑。诗老日相过。爱苍苔、屐齿新蹉。生涯点检无多子，东篱种菊，南山种豆，醉后高歌。
题张子敬墨竹图
作者：周权
朝代：元

翠琳琅兮楚楚，风萧萧兮在户。运滴水于毫端兮，散淇澳之烟雨。
题施德趣怪松图
作者：周权
朝代：元

奋苍髯于绝壁兮，倚天骨之峥嵘。偃高高之绝素兮，俄飒飒其风生。势摧减而凭陵兮，吾恐雷雨之昼冥。
题松
作者：周权
朝代：元

桑树鸡鸣坎吠蛙，午烟隔水几人家。青松将谓专霜雪，春到山中亦有花。
题潘好古诗卷
作者：周权
朝代：元

繄古道之久混兮，谓渭浊而泾清。耳所适以是悦兮，纷瓦釜兮雷鸣。岂大雅之不作兮，由世尚之所徵。何独子之好古兮，得非姱节而特行。念朱弦之既绝兮，岂鸾胶之足凭。谅吾朴之弗凿兮，又何恤乎亏成。振寥寥之孤响兮，嗟彼聋俗。而畴顾当郑卫之声哇兮，乃独唱乎咸濩。惟心游于太古兮，发冲泊之天趣。将抱瑟而从之兮，爰写余之中素。伫落月之遗音兮，渺松风于秋曙。
题程南渠诗卷
作者：周权
朝代：元

前年挟策登燕台，豹关天北高崔嵬。九衢冠剑拥红雾，四时鼓吹酣晴雷。今年归踏苍山雪，白云与我情相悦。穷檐扫轨澹无营，饭牛依旧柴门月。美人久别心所怀，屐齿不印山中苔。划然奚囊随棐几，五色照我双眉开。千林摇落嗟岁晚，大雅寥寥国风远。骊黄色外得骅骝，盆盎丛中出圭瓒。银钩翠薤相屈盘，清辉薄我襟袖寒。修鲸勇掣海涛紧，锦段未许轻卷还。怀哉吾道随舒卷，八风低翅从渠短。何时握手话雄襟，为碾春云翻雪盌。
题程南渠诗卷
作者：周权
朝代：元
体裁：古风

前年挟策登燕台，豹关天北高崔嵬。九衢冠剑拥红雾，四时鼓吹酣晴雷。今年归踏苍山雪，白云与我情相悦。穷檐扫轨澹无营，饭牛依旧柴门月。美人久别心所怀，屐齿不印山中苔。划然奚囊随棐几，五色照我双眉开。千林摇落嗟岁晚，大雅寥寥国风远。骊黄色外得骅骝，盆盎丛中出圭瓒。银钩翠薤相屈盘，清辉薄我襟袖寒。修鲸勇掣海涛紧，锦段未许轻卷还。怀哉吾道随舒卷，八风低翅从渠短。何时握手话雄襟，为碾春云翻雪碗。
首阳
作者：周权
朝代：元

采撷芳甘岂疗饥，首阳千古怨斜晖。至今山下冰霜冷，不见春风长蕨薇。
高邮府神游台
作者：周权
朝代：元

淮南古奇胜，瀰茫云水丽。邮城枕其中，喧喧拥阛阓。壮览城之皋，飞台翼云际。滟滟白银盆，沈沈水晶界。玩心神明表，引兴天地外。把酒一凭阑，天风落襟袂。怀哉淮海翁，落日为三酹。
鲁桥
作者：周权
朝代：元

泗河汩汩流青铜，鲁桥突兀横长虹。惊波荡潏石斗怒，石门空洞如㢮弓。风霜剥蚀势欲压，乱石齿齿填深洪。南连淮楚九地厚，东导齐鲁群流通。征商贸易百货阜，来帆去棹纷奔冲。车轮彭鍧铎声急，马蹄蹴跃尘影红。我游天京偶经此，一见淳俗真尧封。扁舟胶涸守连日，欲去未去心忡忡。嗟予行役浪自苦，飒飒吟鬓将秋蓬。摩挲残碣讨遗迹，搔首蹢躅斜阳中。衔杯一洗胸芥蒂，浩歌目送吴天鸿。
鲁桥
作者：周权
朝代：元
体裁：古风

泗河汩汩流青铜，鲁桥突兀横长虹。惊波荡潏石斗怒，石门空洞如弛弓。风霜剥蚀势欲压，乱石齿齿填深洪。南连淮楚九地厚，东导齐鲁群流通。征商贸易百货阜，来帆去棹纷奔冲。车轮彭鍧铎声急，马蹄蹴跃尘影红。我游天京偶经此，一见淳俗真尧封。扁舟胶涸守连日，欲去未去心忡忡。嗟予行役浪自苦，飒飒吟鬓将秋蓬。摩挲残碣讨遗迹，搔首蹢躅斜阳中。衔杯一洗胸芥蒂，浩歌目送吴天鸿。
鸡鸣台
作者：周权
朝代：元

横空阵气长云黑，戈鋋照耀旌旗色。龙跳虎跃神鬼愁，楚汉存亡一丝隔。相持两地皆雄据，楚力疑非汉能拒。瑞启炎图硭砀云，悲歌霸业乌江路。空馀故垒传遗迹，离合山河几勍敌。战尘吹尽水东流，落日沙场春草碧。
鸿门宴
作者：周权
朝代：元

项王高宴鸿门北，风云奔走天为黑。椎牛刺豹酒三行，谈笑戈矛生顷刻。岂知天命非人谋，玉玦三提事何益。兴亡楚汉两干将，开辟乾坤双白璧。喑呜漫说万人敌，隆准天人竟谁识。玉斗声中霸业空，乌江江水还流东。
鹊桥仙·次韵冯仲远春日
作者：周权
朝代：元

晓寒成阵，春□犹薄，见红紫、纷纷缄萼。东风着意忽吹开，这艳冶、怎生描摸。问渠底事，多情无据，刬地又还飘落。无花独酌又何妨，但拚我、一尊长绿。
黄致和提点回自上京
作者：周权
朝代：元

凌厉刚风笑傲间，兴豪不管紫笙寒。独飞明月丹霞佩，遥赴清都玉殿班。虚室春和融二景，苍精霜气薄三韩。归来羡尔清溪鹤，犹带閒云守洞关。
赠墨梅士
作者：周梅边
朝代：元
体裁：古风

我家丹霞梅一枝，玉为骨兮冰为肌。平生不受霜雪欺，世上尘土那能缁。此花自是天上奇，君能点染超补之。笔挟造化梅不知，相逢一笑添一痴。春风满意桃李蹊，岂复顾此寒与微。灯前夜雨春漏迟，一声山外闻子规。
春日感兴
作者：周永言
朝代：元

春风庭院柳吹花，暗度流年感物华。百斛水香鱼有子，画梁灰冷燕无家。春愁烂熳来难遣，午梦飘萧去莫遮。欲汎曲江陪旧宴，浪船摇曳晚川斜。
次毛楚实韵
作者：周永言
朝代：元

声誉无闻五十前，一身为客动经年。纱帷授业花生眩，银烛抄书雪满颠。晴树画图开晓日，暮林楼阁倚春天。畏人风雨时时有，神剑那应久蛰渊。
双调·蟾宫曲题《录鬼簿》
作者：周浩
朝代：元

想贞元朝士无多，满目江山，日月如梭。
上苑繁华，西湖富贵，总付高歌。
麒麟冢衣冠坎坷，凤凰城人物蹉跎。
生待如何？死待如何？纸上清名，万古难靡。
折桂令·题录鬼簿
作者：周浩
朝代：元
体裁：曲

想贞元朝士无多，满目江山，日月如梭。上苑繁华，西湖富贵，总付高歌。麒麟冢衣冠坎坷，凤凰台人物蹉跎。生待如何，死待如何？纸上清名，万古难磨。
雙調·蟾宮曲題《錄鬼簿》
作者：周浩
朝代：元

想貞元朝士無多，滿目江山，日月如梭。上苑繁華，西湖富貴，總付高歌。麒麟冢衣冠坎坷，鳳凰城人物蹉跎。生待如何？死待如何？紙上清名，萬古難靡。
和西湖竹枝词
作者：周溥
朝代：元

西湖西畔上清家，美人有如绿萼华。七星道冠拜星斗，万一琼台乘紫霞。
贽抚州章万户
作者：周溪边
朝代：元
体裁：古风

旴江相去无百里，我闻公名诣两耳。闻名十载犹未面，便似未曾来拟岘。一来邂逅及五峰，人言我盍一见公。公之勋名塞宇宙，文武全才今未有。章公得象是相家，异时公亦当宣麻。我来见公无他事，为公欲求四大字。区区盖头一把茅，正如鹪鹩深林之一巢。又如穷僧贫道宁忍饿，却向斋堂敷床展席施粥常满座。喜公笔墨妙更精，须公大书特书大姓名。为吾四溪家塾传，千载之芳馨临川。自昔有墨池，善书无过王羲之。羲之伹能作小楷，今公字画又更大。我来一见万户侯，识公便是韩荆州。军中既有百万之貔貅，门下岂无三千珠履之英游。长歌歌巳语未休，问公还能一为握发否。
十六字令
作者：周玉晨
朝代：元

眠。月影穿窗白玉钱。无人弄，移过枕函边。
十六字令·案词品卷一误作周邦彦词。词综卷
作者：周玉晨
朝代：元

眠。月影穿窗白玉钱。无人弄，移过枕函边。张安国集中三首，蔡伸道集中一首，其首俱以一字句断，今本讹眠字为明，遂作三字句断，非也。是词见天机馀锦，系周晴川作。今相沿刻周美成，然片玉集无此，其不系美成明矣。
绿阴
作者：周石原
朝代：元

万紫千红梦已休，眼中惊见翠光浮。数声啼鸟无寻处，几度斜阳不入楼。润透琴书浑欲雨，凉生衣袂已先秋。此时蒲柳还多感，莫遣西风一夜愁。
不遇
作者：周砥
朝代：元

君去亦何速，我来自空还。白云悠悠者，不染去来间。惆怅西飞日，茫然唯四山。
与孝常登善权
作者：周砥
朝代：元

马公才力世希有，金石千章喧众口。登高览古心不极，嗟我何人敢为偶。龙岩苍苍逼星斗，擘华亲逢巨灵手。坐看中断两崖立，百折飞湍怒蛟吼。石房空中多怪奇，意象物物神龙守。虹光忽坠金毕逋，把光照遍青珊瑚。海涛惊翻屹不动，仙乐嘈嘈听有无。亿昔回舟洞庭野，七十二峰奔万马。蹑云丹梯不可望，俯仰鸢鱼相上下。请君歌诗歌《大雅》，绝壁搴萝与君写。
五月廿日雨中饮南楼
作者：周砥
朝代：元

何许开樽散旅愁，疏帘冰簟水南楼。天边远岫一黄鹄，雨里垂杨双白鸥。閒对故人思故国，不堪归梦阻归舟。东行未见烟尘静，肠断高堂鹤发秋。